κριτική από Ανδρέα Πετρίδη Archives - Ελληνική Ποίηση\nTag Archives: κριτική από Ανδρέα Πετρίδη\nΓια την ποίηση της Μόνας Σαββίδου – Θεοδούλου\nPosted on July 2, 2014 by Ανδρεας Πετρίδης Posted in Δοκίμιο, Κριτική, Ποίηση\tLeave a comment\nΟ κρυπτικός λυρισμός της Μόνας Σαββίδου-\nΘεοδούλου – Γράφει ο Ανδρέας Πετρίδης\nΤο κύριο χαρακτηριστικό στην ποιητική γραφή της Μόνας Σαββίδου-Θεοδούλου είναι η σχεδόν επιγραμματική λιτότητα και μια μυθιστορική συμβολιστική, που κινδυνεύει κάποτε να εκληφθεί ως εγκεφαλική δημιουργία. Διαβάζοντας όμως προσεκτικά πίσω απ’ τις λέξεις, τις παύσεις ή και τα χάσματα, ανιχνεύει κανείς διόδους που οδηγούν σε χώρους μιας κρυπτικής, συγκρατημένα εκδηλούμενης ευαισθησίας. Γενικά πρόκειται για ποιήτρια γλωσσικής κι εκφραστικής εγκράτειας, που δεν παρασύρεται εύκολα από συναισθηματική υπερχείλιση και ρητορική μεγαληγορία. Ασκεί έτσι δημιουργικό έλεγχο στην έμπνευσή της, δοσολογώντας έντεχνα το λεκτικό υλικό και τις ποικίλες του εκφραστικές συναρμόσεις. Μιλάμε τελικά για απαιτητική γραφή, απευθυνόμενη σε ενήμερους και υποψιασμένους αναγνώστες.\nΌλες οι πιο πάνω ιδιότητες που επεσήμανα ανευρίσκονται ήδη στη δεύτερη εκδοτική της εμφάνιση, την Ενεστίαση (1979), ένδειξη μιας προκαταβολικά συγκροτημένης ιδιοσυγκρασίας. Πρόκειται για πολυπρόσωπη και πολυφωνική σύνθεση, με ψηλά τοποθετημένο τον πήχυ. Διακρίνεται από έντονη λυρικο-δραματική χροιά, που προδιαγράφει νωρίς την εξέλιξή της σε ακάματο βάρδο του διαχρονικού φυλετικού άλγους. Στην αναμέτρησή της με μια ομολογουμένως δύσκολη κι ακαταστάλακτη θεματική, η ποιήτρια κερδίζει το στοίχημα με βεβαιότητα. Πότε αλαφροπετώντας με χάρη και λυρισμό, πότε δραματοποιώντας υποβλητικά και δίνοντας ουσιαστικά μια λυτρωτική προοπτική, καταφέρνει να ενορχηστρώσει και να φωτίσει πολύπλευρα την πιο πρόσφατη περιπέ-\nτεια της πατρίδας μας. Αντλεί δυνάμεις από το κλεινό παρελθόν, αιμοδοτώντας το καχεκτικό παρόν κι οραματιζόμενη τη μελλοντική Ανάσταση. Ήρωες του ποιητικού της δράματος είναι οι μορφές της Κυπρίας, του Ποιητή, του Εγκλείστου, του Δασκάλου, της Ξορκίστρας. Σ’ επίπεδο τώρα ποιητικής πραγμάτωσης, η Μόνα Σαββίδου κατορθώνει στην Ενεστίαση να δώσει σχεδόν αδιάλειπτα δεκάδες αισθητικά καταξιωμένους στίχους ή ενότητες στίχων, σε μια συμπαγή σύνθεση πολυεπίπεδης δομής και ανάπτυξης. Σοφός, πυκνός και παρηγορητικός ακούγεται ο λόγος της σε κάθε σελίδα:\nΚαι σηκώνω τη γης\nνα ξεθάψω τα κουκούλια\nνα γητέψω τις όχεντρες\nη αυτάρκειά σου\nκι ο μεταξοσκώληκας\nΤα τείχη που έκτισες\nνα μην τα κουβαλάς στον ώμο.\nΚι ό,τι είν’ ταμένο της παράδοσης\nυφαίνει τις ψυχές.\nΤης Αμαθούντας οι βοσκοί\nκαι ριγούσαν τα κυκλάμινα\nστις σκοτεινές εισόδους\nτων γυμνών τάφων.\nΤα μεμονωμένα αυτά λήμματα απ’ την Ενεστίαση είναι από καλλιτεχνική άποψη μια αυθαίρετη πράξη, αφού ξεκόβουν από το λοιπό ποιητικό σώμα, χάνοντας σ’ ένα βαθμό την αισθητική δυναμική από την ένταξή τους στο Όλον.\nΔεν ξέρω πόσο προσέχτηκε η ποίηση τούτη όταν εκδόθηκε πριν από 30 περίπου χρόνια. Προσωπικά ομολογώ πως με εξέπληξε η πρώιμη συνθετική ωριμότητα, ο εμπνευσμένος διαστρωματικός φωτισμός, όπως κι η καλή ισορροπία του αυθεντικά λυρικού με τη στέρεη δωρικότητα του δραματικού ή κι επικού στοιχείου. Κι όσο και αν έδωσε η ποιήτρια στη συνέχεια αρκετές ποιητικές συλλογές και δεκάδες αξιόλογα ποιήματα, που την καθιέρωσαν ως μια σημαντική ποιητική παρουσία, επιστρέφω κάθε τόσο στο σεπτό εικονοστάσι της Ενεστίασης, για να ευφρανθεί η ψυχή και το πνεύμα μου στα λυρικά νάματα μιας εμπνευσμένης δημιουργίας. Ν’ ακούσω πάλι ως λαμπριάτικους ψάλτες της Ανάστασης τον Δάσκαλο, τον Έγκλειστο, τον Ποιητή, την Ξορκίστρα, σ’ ένα λόγο εξαγνιστικό και σωτήριο.\nΠοιητής, Έγκλειστος, Δάσκαλος\nπως βαφτίστηκες ξανά\nκι είσαι πια\nγια να ξεσχίζεις τους Ορφείς\nΧαϊδολογούν οι πευκοβελόνες τον ουρανό\nσαν γυρίζει η γη\nανυποψίαστη και μοιρασμένη\nΚαι τα ξύλινα μάνταλα\nζωντανεύοντας την ανάληψη\nΚυνηγώ τον ήλιο\nξεφεύγω του σκοταδιού\nκι ας λυώσω και καταποντιστώ\nκι ας γίνω Ηριδανός. Μνήμη της θάλασσας.\nΣυγκινημένος κλείνω αργά και προσεκτικά την τελευταία σελίδα, λες και μπορεί να τσαλακωθούν οι ποιητικές άγιες μορφές, που θα ξαναρχίσουν λυτρωτικά να κανοναρχούν σ’ ένα επόμενο άνοιγμα του βιβλίου.\nΠαρακάμπτοντας για την ώρα τη μετέπειτα αδιάλειπτη και πλούσια ποιητική κατάθεση της Μόνας Σαββίδου (από το Ένας Αργοναύτης ανάμεσα στις Συμπληγάδες,1986 – μέχρι και το τελευταίο και όγδοο στη σειρά – με τον τίτλο Το δέντρο στο σπίτι, 2007 ), θα σχολιάσω στη συνέχεια ένα μικρό ποίημα από την πιο πρόσφατη, ανέκδοτη\nακόμα δημιουργία της. Είναι αρκετά ενδιαφέρον να παρακολουθήσει κανείς κάποιες νέες τάσεις ή καινούργια στοιχεία που εισάγει στην ποιητική της. Προσλαμβάνω για την ακρίβεια με «αισθητική» ευαρέσκεια ένα διακριτά υπερβατικότερο κλίμα στο υπόστρωμα των στίχων της, κάτι που τους προσδίδει επιπρόσθετο βάθος. Κι επειδή τίποτε δεν φυτρώνει στο κενό, βάσιμα μπορεί να το αναγάγει κανείς και στη συγκλονιστική εμπειρία της απώλειας του αγαπημένου συντρόφου. Εδώ το φόντο του φυλετικού άλγους και της ιστορικής περιπέτειας – κυρίαρχο σε μεγάλο μέρος του έργου της – μπαίνει σε δεύτερη μοίρα, για ν’ αναμετρηθεί ως άνθρωπος με υπαρξιακά διλήμματα και μια προσωπικότερη προβληματική. Καθώς φυσικά οι στίχοι ηλεκτρίζονται από γνήσια κι αυθεντική έμπνευση, ξεφεύγουν ανεπαίσθητα από τη στενή επικράτεια του ατομικού βιώματος, μεταδίδοντας μια καθολικότερη αίσθηση. Καταθέτω και σχολιάζω το ποίημα που τιτλοφορείται «Η γέφυρα»:\nΓια να περάσεις τη ξύλινη γέφυρα\nπάνω απ’ τα σμαραγδιά νερά\nπρέπει να γίνεις θεατής\nτου χορού του θανάτου –\nμιας πυρπολημένης απεικόνισης\nαναγεννημένης από την τέφρα της,\nεκεί που τελειώνει το ποτάμι\nκι αρχίζει η λίμνη.\nΑν φτάσεις ως την έξοδο,\nθα συνεχίσεις να παίζεις\nΗ δομή του ποιήματος είναι πυκνή και αρμονικά τελειωμένη. Οι πρώτοι τέσσερις στίχοι διακρίνονται από μια υποβλητικά παράξενη κι εξωλογική συμβολιστική. Εκλύουν μεταφυσική αχλύ, που διαπερνά ριγηλά κι ευδαιμονικά τον αναγνώστη, αφού η συναίσθηση της κοινής αρχέγονης μοίρας είναι φυλογενετικά ενοποιητική, κι ενδόμυχα μας ανακουφίζει. Τα «σμαραγδιά νερά» κάτω απ’ την αινιγματική ξύλινη γέφυρα, που οδηγεί απέναντι, εκπέμπουν μοναχά μια αίσθηση υπερβατικής υφής, αξεχώριστη από τη διαλεκτική συζυγία ζωής και θανάτου. Ούτε επιδέχονται εύκολα ορθολογική εξήγηση, που θα εξανέμιζε δίχως άλλο την ποιητική ουσία. Το καταληκτικό πάλι τρίστιχο ενέχει κίνηση βαθιάς ανακουφιστικής ανάσας. Ως να πέρασε κάποιος σε τεντωμένο σχοινί πάνω απ’ την άβυσσο κρατώντας την αναπνοή του, κι έφτασε αισίως στην άλλη όχθη. Τί ευφορία ψυχική, προπάντων όμως αισθητική!\nelliniki poiisi ελληνική ποίηση Κριτική κριτική από Ανδρέα Πετρίδη Μόνα Σαββίδη - Θεοδούου Μόνα Σαββίδου ποίηση Μόνας Σαββίδη ποιήτρια Μόνα Σαββίδη-Θεοδούλου συλλογή "Ενεστίαση\nelliniki poiisi Ανδρέας Πετρίδης Γ.Μολέσκης ελληνική ποίηση κείμενο κριτικής κριτική από Ανδρέα Πετρίδη ο κριτικός ο μεταφραστής ο ποιητής ο ποιητής Γιώργος Μολέσκης ποίηση ποίηση Γιώργου Μολέσκη


Nonews-NEWS: Δεν κλείστηκε ραντεβού με τον πρωθυπουργό...\n... διευκρινίζει η Πρωτοβουλία Αγροτών...\n«Δεν υπήρξε συμφωνία ότι θα πάμε στο Μέγαρο Μαξίμου. Η πρόθεσή μας υπάρχει», διευκρίνισε ο πρόεδρος της Πρωτοβουλίας Αγροτών Θοδωρής Παπακωνσταντίνου, καθώς είχε...\nδιαφανεί νωρίτερα χθες ότι ορισμένοι αγρότες από την Ημαθία, που πρόσκεινται στη Πρωτοβουλία, εμφανίζονταν πιο διαλλακτικοί για συνάντηση με τον πρωθυπουργό, κάτι που προκαλούσε ρήγμα στο μέχρι εκείνη τη στιγμή αρραγές μέτωπο των αγροτών.\nΟ κ. Παπακωνσταντίνου μιλώντας στο Mega εξήγησε ότι δεν κλείστηκε κάποιο ραντεβού με την Πρωτοβουλία Αγροτών και τον πρωθυπουργό.\n«Υπήρχε προγραμματισμένη χθες στην Agrotica μια μεγάλη συνάντηση της Πρωτοβουλίας με τα υπόλοιπα μπλοκ. Το προηγούμενο βράδυ ζητήθηκε από τον κ. Ρήγα (τον γραμματέα του ΣΥΡΙΖΑ) και έναν εκπρόσωπο της Ημαθίας να τους καταθέσουμε τις θέσεις μας, και μας είπαν ότι είναι ανοικτοί στο διάλογο», δήλωσε ο κ. Παπακωνσταντίνου, σημειώνοντας ότι ο γραμματέας του ΣΥΡΙΖΑ πρότεινε να μεσολαβήσει για τη συνάντηση.\n«Η πρόθεση της Πρωτοβουλίας ήταν από την αρχή των κινητοποιήσεων η συνάντηση με τον πρωθυπουργό», επισήμανε, «μετά το μεγάλο συλλαλητήριο που θα γίνει θα ξανασυναντηθούμε και θα αποφασίσουμε για την ημέρα που θα πάμε».\nΟι αγρότες πάντως κλιμακώνουν τον αγώνα τους και σκληραίνουν τη στάση τους απέναντι στην κυβέρνηση. Με τα Τέμπη να κλείνουν σήμερα για έξι ώρες, από τις 12 έως τις 6, οι αγρότες ζητούν διακομματική επιτροπή στη Βουλή να εξετάσει τα αιτήματά τους και προειδοποιούν πως είναι έτοιμοι να κατέβουν με τα τρακτέρ τους και στην Αθήνα.\nΣτην ανακοίνωση που εξέδωσαν μετά τη χθεσινή σύσκεψη στα Τέμπη, οι αγρότες καταδικάζουν οποιαδήποτε πρωτοβουλία για συνάντηση με τον πρωθυπουργό πριν λάβουν συγκεκριμένες απαντήσεις.\nΣαπέν: Το πιο σημαντικό στη διακυβέρνηση Τσίπρα......\nΣτο συνέδριο του Απριλίου ξεκαθαρίζει ο Kυριάκος.....


ΠΑΓΚΟΣΜΙΟΣ ΧΑΡΤΗΣ VIRTUAL SKIPPER - Παγκόσμια Sailing® Virtual Skipper Simulator\nΤα κεντρικά γραφεία της Global Sailing ® και το Ocean Race Museum βρίσκονται στην ίδια ισπανική πόλη του Αλικάντε.\nΤο Global Sailing ® καθιστά διαθέσιμο σε όλους τον Skipper χάρτη εικονικού κόσμου, όπου μπορείτε να πάτε σε όλο τον κόσμο, όπως στο μυθικό regatta Volvo Ocean Race, τώρα ονομάζεται The Ocean Race και ο Παγκόσμιος Αγώνας της Βαρκελώνης ξεκινούν επίσης στη Βαρκελώνη, Ισπανία .\nΤα εγκαίνια του Μουσείου του Αλικάντε “Ο αγώνας στον ωκεανό” πραγματοποιήθηκε τον Ιούνιο 19, 2012. Η κατασκευή του ξεκίνησε με την ευκαιρία της δεύτερης εκκίνησης που έκανε αυτή η ρεγκάτα στην πόλη του Αλικάντε. Το μουσείο καταλαμβάνει 1,300 τετραγωνικά μέτρα του Παλαιού Ναυτικού Σταθμού του Οράν, στο λιμάνι του Αλικάντε. Έχει δύο ορόφους. Στο ισόγειο βρίσκεται ο εκθεσιακός χώρος και το μουσείο. Ο πρώτος όροφος έχει χώρο πολλαπλών χρήσεων για εργαστήρια και καφετέρια με μεγάλη βεράντα\nΤο μουσείο αφηγείται τις αξίες της ιστιοπλοΐας και την ιστορία του ρεγκάτα από το έτος δημιουργίας του το 1973 ως Whitbread Round the World Race. Εάν σκέφτεστε να επισκεφθείτε την πόλη του Αλικάντε και το μουσείο της, μην ξεχάσετε να επικοινωνήσετε μαζί μας.\nΚΑΤΕΒΑΣΤΕ ΤΟ ΠΑΓΚΟΣΜΙΟ ΧΑΡΤΗΣ SKIPPER VIRTUAL


ΟΙ ΜΑΝΙΑΤΕΣ ΕΙΝΑΙ ΠΑΝΤΟΥ : ΜΑΝΑ ΜΑΝΙΑΤΙΣΣΑ\nΈζησες έναν αιώνα. Υπερήφανη, αγέρωχη, ευθυτενής, τίμια, καλωσυνάτη και γεμάτη αγάπη για τον συνάνθρωπο σου, μέχρι την τελευταία σου πνοή.\nΓεννήθηκες στο Μαλεύρι. Στα Πλαγούτσια της Μυρσίνης. Έμαθες από μικρή, πολύ μικρή, να παλεύεις για τη ζωή σου. Με κουράγιο κέφι και δύναμη. Στα έντεκα σου χρόνια έβγαζες κεραμίδια και από ασβεστοκάμινα ασβέστι. Έπλεκες με μαεστρία μοναδική καλάθια, πανέρια, κανίστρια και κυψέλες, με λυγαριές και σκίνα που μάζευες μόνη σου, στους λόγγους και στα λαγκάδια.\nΞενοδούλευες πολλές φορές, στο ελαιομάζεμμα, σε δύσκολα και σκληρά αφεντικά, από το χάραμα μέχρι το σούρουπο και η αμοιβή σου ήταν ένα γκροθάρι, (όπως το έλεγες), ελιάς για να το φυτέψεις στο φτωχικό σου κτήμα.\nΠαντρεύτηκες στα 19 σου χρόνια και έκανες 10 γέννες, μόνη και όρθια στα χωράφια, που έχυνες τον ιδρώτα σου ποτάμι, για να ζήσεις τίμια και καλά την οικογένεια σου.\nΠίστευες βαθειά στο Θεό και στην εκκλησία και ευτύχισες να γίνεις παπαδιά, μία ιδιότητα που τίμησες με το πάρα πάνω.\nΗ ζωή σου πρόσφερε λίγες χαρές και πολλές πίκρες. Όμως ποτέ δεν λύγισες. Ποτέ δεν καταράστηκες τη μοίρα. Eκανες το σταυρό σου και πρόσφερες τη βοήθεια σου, όσο μπορούσες, στους δικούς σου αλλά και σε όλους τους συνανθρώπους σου.\nΈφυγες όπως ήρθες. Με τιμή και αγιοσύνη.\nΘα μπορούσα να γράφω αμέτρητα λόγια υπερηφάνειας για σένα.\nΜανούλα. μου λείπεις.\nΑναρτήθηκε από ΗΛΙΑΣ ΤΖΑΝΑΚΟΣ\nΗ ΜΑΝΑ ΜΑΣ Η ΜΑΝΙΑΤΙΣΣΑ\n(του δικηγόρου Παρ’ Αρείω Πάγω Σταύρου Πετροπουλάκου)\nΧέρια ροζιασμένα αττ' τις δουλειές. Πρόσωπο χαρακωμένο κι ας μην είχε περάσει τα σαράντα. Οι ρυτίδες ίδιες λαμπερές ηλιαχτίδες ξεκινούσαν απ' τα ολοφώτεινα μάτια της, στεφάνωναν το γλυκό πρόσωπό της και σκόρπιζαν ολόγυρα καλοσύνη, αγάπη, ομορφιά.\nΑχάραγα ξεκινούσε για τις δουλειές στα χωράφια και γυρνούσε στο χωριό, μετά το χτύπημα της καμπάνας του εσπερινού, λίγο πριν σουρουπώσει. Πάντα θα είχε βρει κάτι να ζαλωθεί. Αν όχι τίποτε άλλο λίγα ξύλα για το φωτογάνι. Απαραίτητα για ζεστασιά το χειμώνα και για μαγείρεμα όλο το χρόνο. Στη μπροστο-ποδιά της, που γύριζε τις άκρες της και τις έδενε στη μέση σχηματίζοντας σακούλα, θα είχε πάντα κάποιο σύκο, κάποιο αχλάδι, κάποιο σταφύλι για τα παιδιά.\nΑκουμπούσε στο πεζούλι της αυλόπορτας για να ξεζαλωθεί. Να μπει στο φτωχικό σπιτάκι, να βγάλει την μπόλια απ' το κεφάλι της και να ρίξει μια χούφτα νερό στο κουρασμένο πρόσωπο της. Να κάνει το σταυρό της ευχαριστώντας το θεό, που πήγε καλά η μέοα κι αμέσως μετά ν' αρχίσει τις δουλειές του σπιτιού. Στο βραδινό τραπέζι όταν έβλεπε όλη την οικογένεια γύρω της, με το «γέρο» της στην κεφαλή του σοφρά, απλωνόταν στο κουρασμένο πρόσωπό της μια απέραντη γαλήνη, που την έκανε ίδια Παναγιά.\nΓια να κερδίζει χρόνο ζύμωνε πάντα νύχτα και φούρνιζε ξημερώματα. Βέβαια με τις δουλειές του σπιτιού ασχολιόταν λίγο και κυρίως όταν ο χρόνος ή ο καιρός δεν επέτρεπαν δουλειές στα χωράφια που ήταν τόσο πολλές, βότανος, θέρος, αλώνι, αμπέλι, ελιές. Μάζευε και το τελευταίο στάχυ στο θέρο και την τελευταία ελιά του χαμολογιού το χειμώνα. Τίποτε δεν έπρεπε να πάει χαμένο. Δεν υπήρχε περιθώριο για απώλειες. Οι ανάγκες μεγάλες. Όταν ο καιρός δεν επέτρεπε τις εξωτερικές δουλειές καθόταν στον αργαλειό να υφάνει προικιά για τις κοπέλες. Άλλοτε έπιανε το χερόμυλο και άλεθε το χόντρο της χαράς ή της λύπης συνοδεύοντας το άλεσμα, κατά την περίσταση, με τραγούδια ή μοιρολόγια, που τόσο καλά έλεγε στα ψίκια ή τα ξόδια.\nΤα Σάββατα γινόταν εμπόρισσα στο παζάρι της Αρεόπολης. Άπλωνε την πραμάτεια της, λίγες μυζηθρούλες από τα λιγοστά προβατάκια της, λίγες καλαματιανές ελιές, λίγα ξερά σύκα και το καλοκαίρι σταφύλια και σύκα νωπά. Με τις εισπράξεις ψώνιζε για το σπίτι. Λίγο ρύζι. Λίγα μακαρόνια και κανένα φύλλο μπακαλιάρο καμιά φορά.\nΑκόμη φρόντιζε πάντα να κρύβει στην άκρη της μπόλιας της λίγες δραχμούλες για να τις δώσει κρυφά από το «γέρο» της στο κορώνι τους, που σπούδαζε στο Γυμνάσιο της Αρεόπολης. Να μάθει γράμματα το παιδί. Να ζήσει καλύτερα απ' αυτήν.\nΤο «παιδί» έμαθε κάποια γράμματα. Γέρασε. Έκανε και κείνο παιδιά. Δεν ξέχασε όμως ποτέ τη μάνα του. Που είναι η μάνα σου, η μάνα μου. Η Μάνα μας, η Μανιάτισσα. (mani.org)\nΓριά Μανιάτισσα. Αρχέτυπη φυσιογνωμία, με το βαφτιστικό της εξαφανισμένο κάτω από το συζυγικό όνομα, αποκαλέστηκε Ληγορού, Γιώργαινα, Καλαπόθαινα και αφιέρωσε τη μητρότητα της σε ένα και μόνο χρέος, να μεγαλώσει λεβέντες. (πηγή:Ρίζες Ελλήνων)\nΤρεις δυναμικές μητερες- γιαγιάδες της Λαγκαδάς!!!\n- By Όμορφη Μάνη - Νοέ 16, 2015\nΗ Μητέρα μου ήτανε γριά. Δεν την θυμάμαι άλλωστε νέα, ακόμη και τον καιρό που θα μπορούσε να αφήνει, έστω και λίγο, μια τέτοια εντύπωση.Η μητέρα μου θαρρούσα πως πάντα ήταν γριά, και αυτή η κατάσταση, δεν της πήγαινε μόνο, είχε γίνει στο τέλος και τίτλος της. Τα γερατειά ταίριαζαν στο σύνολο της, στην έκφραση της, καθώς έβγαινε από την πείρα της ζωής,από τις πίκρες της, που σφραγίζουν-ιδίως στη Μάνη-την μορφή της μητέρας περισσότερο από τις χαρές, ακόμη και από τις πιο έντονες.Και το μάτι της, όσο και να χαμογελούσε για χάρη των άλλων, όσο και να σκέπαζε την καρδιά, όσο έμεναν μέσα στην καρδιά-τους πόνους τους κρεμασμένους εκεί σαν εικόνισμα- το μάτι και στεγνό έδειχνε κάτι από τη συνήθεια, από την ετοιμότητα του δακρυσμένου.Να πως την γνώρισα στη μικρή, την παιδική μου ηλικία.\nΤην ξαναφέρνω στην φαντασία μου, όπως την παρακολουθούσα όταν άναβε στο εικονοστάσι το καντήλι, πάντα δίχως να μιλά, αλλά πάντα με ένα τρέμουλο, με μια απίθανη ψυθιριστική χλόη προσευχής επάνω στα χείλη. Ύστερα, αφού ξανάκανε το σταυρό της, κρατώντας κατεβασμένα τα μάτια της ξεμάκραινε λίγο-λίγο , με εκείνη την απερίγραπτη διάκριση που δίνει η ευλάβεια στις κινήσεις και των πιο απλών ανθρώπων.\nΘυμάμαι τον καιρό που χωριστήκαμε για πρώτη φορά με την μητέρα μου. Με πήγαινε στο Γύθειο από το χωριό και με έγραψαν στο ελληνικό σχολείο , στο δεύτερο ελληνικό σχολείο, στην Παλαιόπολη, κοντά στο σπίτι του Βουζουναρά.\nΜόλις έχασα την μητέρα μου-ήμουν το στερνό της παιδί ύστερα από έξι άλλα-ενόμισα πως έχασα και το φως μου μονομιάς.Δν πρόκειται για υπερβολή στην έκφραση.Στο θρανίο, ανοίγοντας το αναγνωστικό, δεν μπορούσα να ξεχωρίσω τα γράμματα, να συλλαβίσω.Τόσο που ο πρώτος μου δάσκαλος, μανιάτης κι αυτός, ο Πετρούνιας, να με ρωτάει αν έβγαλα αληθινά το δημοτικό σχολείο, ή αν με έγραψαν κατά λάθος στο ελληνικό.\nΤο ΄λεγε γελαστά καταλαβαίνοντας που οφείλεται η οπτική διαταραχή μου, αλλά εγώ βασανιζόμουν , ένιωθα μάλιστα πως η κατάσταση δεν γίνεται να τραβήξει πιο πολύ.Ώστε ένα βράδυ βγαίνοντας από το σχολείο, επήρα την μεγάλη απόφαση.\nΧωρίς να ειδοποιήσω κανέναν στο συγγενικό σπίτι όπου έμενα- στα Καψαλιάνικα- έφυγα για το χωριό. Πέρνοντας έναν δρόμο που θα τραβούσε ώρες ολόκληρες, προς την άλλη μεριά της Μάνης, και που τον είχα κάνει μόνο μια φορά, όταν οι γονείς μου με κατέβασαν με μουλάρι για το Μαραθωνήσι, όπως εξακολουθούσαν να λένε το Γύθειο εκείνα τα χρόνια,με το παλιό του όνομα.\nΕκεί που στρίβει η δημοσιά για τη Σπάρτη ξέκοψα προς την ανηφοριά, πέρασα με τα πόδια το μικρό ποτάμι που σχηματίζεται το χειμώνα από τα νερά του Ταϋγέτου κι ύστερα ακολούθησα το μονοπάτι που χανότανε μέσα στη νύχτα.\nΜια που τα κατατόπια δεν τα ήξερα, ούτε μ ΄άφηνε τώρα το σκοτάδι να ξεχωρίσω τίποτε καλά, ένιωθα πως με οδηγούσε ο ντορός του χωριού, όπως οδηγεί τα κυνηγετικά σκυλιά ο ντορός του θηράματος.\nΑργά τη νύχτα βρέθηκα στην Αγία Βαρβάρα , όπου, όποιος την διάβαινε, κι όποια ώρα τη διάβαινε χρειαζότανε τις περισσότερες φορές να κάμει μάχη με τον αέρα.Σωστό πάλεμα. Μέσα στην ορμή του, στη φόρα του, ζωντάνευε μια δύναμη σαν των χεριών , σαν να είχε χέρια ο αέρας που μας έσφιγγαν, που σας στριφογύριζαν, προσπαθώντας να σας ρίξουν καταγής.Γιατί την κορφή της Αγίας Βαρβάρας την δέρνουν οι αγριότεροι άνεμοι, από την ανατολική μεριά του λακωνικού κόλπου, και από τη δυτική του μεσσηνιακού, ως τα Μοθωκόρωνα.\nΈφτασα στο σπίτι αργά πολύ αργά τη νύχτα, δίχως να δοκιμάσω το αίσθημα του φόβου, παρά μόνο δίπλα σε μια χαράδρα που κατεβαίνοντας μου είχαν πει οι δικοί μου, πως λέγεται Στριγλολάγγαδο, γιατί βγαίνουν στρίγγλες την νύχτα.Φοβήθηκα επίσης ζυγώνοντας σε ένα σημείο, στην είσοδο του χωριού, όπου είχε γίνει άλλοτε φονικό, και έλεγαν πως κάθε νύχτα σκούζει το αίμα του σκοτωμένου.Δεν τ΄άκουσα. Αλλά περίμενα από στιγμή σε στιγμή να τ΄ακούσω.\nΦαντάζεται κανείς την έκπληξη των γονιών μου. Κατάλαβαν τι μου συνέβαινε. Δεν με μάλωσαν. Αντίθετα, προσπάθησαν να βρεθούν ψυχικά κοντά μου.Έτσι έμεινα λίγες ημέρες στο χωριό κι έπειτα με κατέβασαν πάλι στο Γύθειο.\nΤα μάτια μου έβλεπαν τώρα πεντακάθαρα τα γράμματα του αναγνωστικού, έγινε μάλιστα και κάτι άλλο αξιοσημείωτο. Ύστερα από αυτή τη συναισθηματική περιπέτεια ποτέ στη ζωή μου , σ όλη μου τη ζωή, τον καιρό που ταξίδευα, που έμενα σε μακρινούς τόπους, δεν αισθάνθηκα πια την νοσταλγία.\nΦαίνεται πως όλη η ποσότητα της νοσταλγίας που είχα μέσα μου, από φυσικού, εξαντλήθηκε , κάηκε μπροστά στο βωμό της μητέρας.\nΈμεινε όμως μέσα μου βαθιά η λατρεία μου για αυτόν τον τόπο που λέγεται : Μάνη.\nΓιώργος Φτέρης Βιβλίο “Μάνη Πατρίδα μου” Εκδόσεις Ερμής\nΓια την Όμορφη Μάνη http://www.omorfimani.gr/2015/11/16/%CE%B7-%CE%BC%CE%B7%CF%84%CE%AD%CF%81%CE%B1-%CE%BC%CE%BF%CF%85-%CE%B3%CE%B9%CF%8E%CF%81%CE%B3%CE%BF%CF%82-%CF%86%CF%84%CE%AD%CF%81%CE%B7%CF%82/


Ομόφωνη στήριξη στην Ελλάδα των 27 κρατών μελών της Ε.Ε. στη Διάσκεψη για την ΚΕΠΠΑ και ΚΠΑΑ σχετικά με τα όσα συμβαίνουν στα ελληνοτουρκικά σύνορα - Politis Press - Νέα και ειδήσεις από την Ελλάδα και τον κόσμο.\nΟμόφωνα στήριξαν τις θέσεις της Ελλάδας οι αντιπροσωπείες των 27 κρατών μελών της Ε.Ε. καθώς και το Ευρωπαϊκό Κοινοβούλιο, στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας, που πραγματοποιήθηκε 2-4 Μαρτίου στο Ζάγκρεμπ. Οι βουλευτές κ.κ. Αναστάσιος Χατζηβασιλείου, Ιωάννης Αμανατίδης και Ανδρέας Λοβέρδος, κατόπιν συντονισμένης προσπάθειας καθώς και με τη στήριξη των αντιπροσωπειών των Κοινοβουλίων των χωρών του νότου της Ε.Ε., ενσωμάτωσαν τροπολογία στο κείμενο συμπερασμάτων με την οποία καταδίκασαν ρητά τα όσα συμβαίνουν στα σύνορά μας από την Τουρκία, ως μαζική, οργανωμένη, ασύμμετρη απειλή που στρέφεται εναντίον της Ελλάδας και της Ευρωπαϊκής Ένωσης.\nΕτικέτα: Αναστάσιος Χατζηβασιλείου Ανδρέας Λοβέρδος Ευρωπαϊκό Κοινοβούλιο Ιωάννης Αμανατίδης Ούρσουλας φον ντερ Λάιεν


Ρίχνει τα όρια του ελάχιστου μετοχικού κεφάλαιου των ΠΑΕ η τροπολογία Βασιλειάδη - SUPER LEAGUE\nΠαρ 10 Μαϊου 2019 15:09 από vagelis kond\n.Το μετοχικό κεφάλαιο των Π.Α.Ε. που συμμετέχουν στο πρωτάθλημα της Super League 1 δεν επιτρέπεται να είναι μικρότερο από 500.000 ευρώ, ενώ μέχρι τώρα δεν επιτρέπεται να είναι μικρότερο από 1 εκάτ. ευρώ.\nΤο μετοχικό κεφάλαιο των Π.Α.Ε. που θα συμμετέχουν στο υπό σύσταση πρωτάθλημα της Super League 2 δεν επιτρέπεται να είναι μικρότερο από 100.000 ευρώ, ενώ για τη σημερινή Football League δεν επιτρέπεται να είναι μικρότερο από 500.000 ευρώ.\nΤο μετοχικό κεφάλαιο των Π.Α.Ε. που θα πάρουν μέρος στον πρωτάθλημα της Football League, ήτοι της νέα Γ’ Εθνικής κατηγορίας δεν επιτρέπεται να είναι μικρότερο από 30.000 ευρώ, ενώ μέχρι τώρα ήταν το ελάχιστο του νόμου.\nΕτικέτες: επιτρέπεται μικρότερο μετοχικό κεφάλαιο league ευρώ πρωτάθλημα football super 500000 συμμετέχουν μέρος μετοχικού


Ο ρόλος της ινσουλίνης στο σώμα – medinova.gr\nΗ ινσουλίνη είναι μια ορμόνη που παράγεται από το πάγκρεας και ρυθμίζει το επίπεδο της γλυκόζης, ενός απλού σακχάρου που δίνει ενέργεια στο αίμα. Το σώμα χρειάζεται μια σταθερή ποσότητα γλυκόζης όλη την ημέρα.\nΗ γλυκόζη προέρχεται από τις τροφές που τρώμε. Επειδή οι άνθρωποι δεν περνούν όλη την ημέρα τους τρώγοντας ένα μικρό κομμάτι τροφής κάθε φορά για να διατηρήσουν μια σταθερή ροή της γλυκόζης στο σώμα, «μπαίνει στο παιχνίδι» η ινσουλίνη, επιτρέποντας στο σώμα να αποθηκεύσει τη γλυκόζη, ώστε να μπορεί να χρησιμοποιηθεί όπως απαιτείται.\nΟταν ένα άτομο έχει περισσότερη γλυκόζη στο αίμα του από ό,τι χρειάζεται εκείνη τη στιγμή, η ινσουλίνη διεγείρει τα κύτταρα του ήπατος, τους μύες και το λίπος. Το ήπαρ και τα μυϊκά κύτταρα συνδυάζουν τη γλυκόζη σε μία ένωση που ονομάζεται γλυκογόνο, αποθηκεύοντας κατ’ ουσίαν την ενέργεια για μεταγενέστερη χρήση.\nΗ ινσουλίνη απομακρύνει επίσης και άλλα υποπροϊόντα της τροφής από το σώμα, διεγείροντας τα λιποκύτταρα να σχηματίσουν τα λίπη από λιπαρά οξέα και τονώνοντας τα ηπατικά και νεφρικά κύτταρα να μετατρέψουν τα αμινοξέα σε πρωτεΐνες. Αυτή η ορμόνη εμποδίζει επίσης το ήπαρ και τα νεφρά να παράγουν γλυκόζη από υλικά που έχουν μερικώς μεταβολιστεί, μια διαδικασία που θα μπορούσε με την πάροδο του χρόνου να βλάψει αυτά τα όργανα.\nΑρκετά κοιλιακά όργανα, συμπεριλαμβανομένου του παγκρέατος, σχετίζονται με την ινσουλίνη\nΗ ινσουλίνη, η οποία αποτελείται από 51 αμινοξέα, σχετίζεται στενά με την γλυκαγόνη, μια άλλη ορμόνη που εκκρίνεται από το πάγκρεας. Η γλυκαγόνη καλείται να δράσει όταν δεν υπάρχει αρκετή γλυκόζη στο αίμα. Τονώνει το ήπαρ και τους μύες έτσι ώστε να διασπάσει το γλυκογόνο που δημιουργήθηκε μέσω της παρέμβασης της ινσουλίνης. Η ινσουλίνη και η γλυκαγόνη συνεργάζονται για τον έλεγχο των επιπέδων της γλυκόζης στο αίμα, ή των επιπέδων του σακχάρου στο αίμα.\nΟταν το σώμα ενός ατόμου δεν παράγει ινσουλίνη, τότε έχει διαβήτη τύπου 1. Κάποιος που έχει διαβήτη τύπου 1 πρέπει να λαμβάνει ενέσεις ινσουλίνης για να είναι το σώμα του σε θέση να ρυθμίσει τα επίπεδα του σακχάρου στο αίμα του. Οταν το σώμα ενός ατόμου παράγει ινσουλίνη, αλλά δεν τη χρησιμοποιεί σωστά, τότε έχει διαβήτη τύπου 2, που είναι μια ιατρική κατάσταση πολύ πιο συχνή από τον διαβήτη τύπου 1. Οι άνθρωποι που έχουν διαβήτη τύπου 2 έχουν συνήθως υψηλά επίπεδα σακχάρου στο αίμα, που πρέπει να ρυθμίζουν μέσω της διατροφής και της άσκησης. Η ινσουλίνη ή ορισμένα άλλα φάρμακα θα μπορούσαν επίσης να χρησιμοποιηθούν για τη θεραπεία του διαβήτη τύπου 2, αν η κατάλληλη δίαιτα και άσκηση δεν είναι σε θέση να ρυθμίσει τα επίπεδα του σακχάρου στο αίμα του ασθενούς.\nΟ ρόλος της ινσουλίνης στον εγκέφαλο\nΗ ινσουλίνη παίζει, επίσης, σημαντικό ρόλο στον εγκέφαλο. Η έρευνα έχει δείξει ότι η ινσουλίνη βοηθά στη βελτίωση της μνήμης ενός ατόμου και την ικανότητα μάθησης. Υπάρχουν, επίσης, μελέτες που δείχνουν ότι η ινσουλίνη μπορεί να βοηθήσει στην καταπολέμηση της νόσου του Αλτσχάιμερ, εμποδίζοντας τις πρωτεΐνες που επιτίθενται στα κύτταρα του εγκεφάλου και μειώνοντας ή αποτρέποντας την απώλεια μνήμης.\nΚοροναϊός: Υπερ-αντισώματα εξουδετερώνουν όλες τις παραλλαγές του ιού


ΛΟΓΟΤΕΧΝΙΑ-ΠΟΙΗΣΗ : Η ΘΕΙΑ ΚΩΜΩΔΙΑ α΄ ΚΟΛΑΣΗ ΝΤΑΝΤΕ ΑΛΙΓΚΙΕΡΙ\nΗ ΘΕΙΑ ΚΩΜΩΔΙΑ α΄ ΚΟΛΑΣΗ ΝΤΑΝΤΕ ΑΛΙΓΚΙΕΡΙ\nΗ ΘΕΙΑ ΚΩΜΩΔΙΑ α΄ ΚΟΛΑΣΗ ΝΤΑΝΤΕ ΑΛΙΓΚΙΕΡΙ Ξενόγλωσσος τίτλος\tLA DIVINA COMMEDIA. CANTICA PRIMA: INFERNO ISBN13\t9789602082812 Εκδότης\tΖΑΧΑΡΟΠΟΥΛΟΣ Σ.Ι. Σειρά\tΚΛΑΣΙΚΗ ΛΟΓΟΤΕΧΝΙΑ 92 Χρονολογία Έκδοσης\tΔεκέμβριος 1986 Αριθμός σελίδων\t236 Διαστάσεις\t17x12 Μετάφραση\tΚΟΤΣΙΡΑΣ ΓΙΩΡΓΗΣ Συγγραφέας/Δημιουργός (Ελληνικά)\tΔΑΝΤΗΣ (ΝΤΑΝΤΕ ΑΛΙΓΚΕΡΙ) Κωδικos :38388 - Όλη η "Θεία Κωμωδία" είναι δάσος από σύμβολα. Στο έργο αυτό έχει συμπυκνωθεί αλάκερη η σοφία τού Μεσαίωνα. »Κι όχι μονάχα η σοφία. Παρά κι όλα τα πάθη τού Μεσαίωνα. Η απληστία που είχαν τότε οι άνθρωποι να ζήσουν, ν’ αγαπήσουν, να μισήσουν, ν’ αποχτήσουν δύναμη· και συνάμα, ο μεσαιωνικός τρόμος για την Κόλαση, για το Θεό που τα βλέπει όλα, και τίποτα δε συχωράει, και δεν ανέχεται ανταρσία. Οι αγγέλοι, οι δαιμόνοι, δεν ήταν αφηρημένες ιδέες παρά όντα πιο πραγματικά από τους ανθρώπους κι από τα ζώα. Η Γης τούτη, η τόσο ελκυστική, ήταν παγίδα· κι αλίμονο σε όποιον γοητεύουνταν από τα δολώματα. Κι όμως οι άνθρωποι αυτοί τού Μεσαίωνα κυκλοφορούσαν μέσα στην παγίδα τούτη γιομάτοι αίμα χοχλακιστό, πεινούσαν κι έτρωγαν, διψούσαν κι έπιναν, αγαπούσαν, σκότωναν, με ένταση που η σημερινή άπιστη ανθρωπότητα δεν μπορεί πια να νιώσει. »Ένας τέτοιος άνθρωπος, με τέτοιο αίμα, ήταν κι ο Δάντης. Και τα εφτά Αμαρτήματα τα είχε στο μέτωπό του· μα συνάμα και τις εφτά Φτερούγες, που τον χτυπούσαν και του σβήναν τις αθλιότητες και τις κακίες. Ο Δάντης δεν ήταν άνθρωπος της πένας, 'λόγιος'· μήτε ήταν αγνός, ενάρετος, ανεξίκακος, δίκαιος· η ανάβαση γι’ αυτόν στο Καθαρτήρι ήταν έργο επίπονο, αιματερό, κατάχτηση ένοπλη κάθε στιγμή, μαστίγωμα της ψυχής του ανήλεο. Κι ο Παράδεισος δεν του ανοίχτηκε ήσυχα, χαρούμενα από τον πορτοφύλακα άγγελο· ο Δάντης έσπασε με τη βία την πόρτα τού Παράδεισου για να μπει.


Five Guys, Absecon - Κριτικές εστιατορίων - TripAdvisor\nAbsecon: Όλα τα εστιατόρια Absecon: Δημοφιλείς κουζίνες\nAbsecon: Σούσι εστιατόρια\nΗνωμένες Πολιτείες Νιού Τζέρσεϊ Jersey Shore Absecon Εστιατόρια σε Absecon Five Guys\nΝο 7 από 41 στην κατηγορία Εστιατόρια για: Absecon €\nΑμερικανική, Φαστ φουντ White Horse Pike, Absecon, NJ 08201+1 609-641-5558Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 32 κριτικέςΕξαιρετικό54%Πολύ καλό31%Μέτριο12%Ανεπαρκές3%Πολύ κακό0%13 Μαρ 2017“Great burgers and fries”20 Δεκ 2016“Very delicious burger”Κλείνει σε 16 λεπτά11:00 - 22:00Κυρ - Σαβ11:00 - 22:00Αναλυτικό ωράριο ΚΟΥΖΙΝΕΣ Αμερικανική, Φαστ φουντ ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ White Horse Pike, Absecon, NJ 08201Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Αυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό17Πολύ καλό10Μέτριο4Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (18)Αγγλικά (31)Γερμανικά (1)Γλώσσα Ελληνικά (18)Αγγλικά (31)Γερμανικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlealtajoBrigantine, Nj41Η κριτική γράφτηκε πριν από 4 εβδομάδες Καλό μπέργκερΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nChristine D117Η κριτική γράφτηκε 24 Απριλίου 2017 Rode by it several time on my way to and from Atlantic CityΜετάφραση Google ΠερισσότεραΕυχαριστούμε, Christine D Viki G232Η κριτική γράφτηκε 16 Απριλίου 2017 Best burgers aroundΜετάφραση Google Ευχαριστούμε, Viki G Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSteven H121Η κριτική γράφτηκε 13 Μαρτίου 2017 μέσω κινητής συσκευής Εξαιρετική χάμπουργκερ και πατάτεςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAyah M171Η κριτική γράφτηκε 21 Δεκεμβρίου 2016 μέσω κινητής συσκευής Πολύ νόστιμα χάμπουργκερΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιcat0842016Egg Harbor Township, Νιού Τζέρσεϊ222Η κριτική γράφτηκε 16 Νοεμβρίου 2016 Το Best χάμπουργκερ και πατάτεςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιStewart CΌσεαν Σίτι, Νιού Τζέρσεϊ19135Η κριτική γράφτηκε 5 Νοεμβρίου 2016 μέσω κινητής συσκευής Burger πάνωΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPaultskenny131Η κριτική γράφτηκε 31 Αυγούστου 2016 μέσω κινητής συσκευής Μεγάλη και χάμπουργκερ πατάτεςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιGino321Philadelphia3Η κριτική γράφτηκε 26 Ιουλίου 2016 Το Best χάμπουργκερ και πατάτες!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjudy c13Η κριτική γράφτηκε 16 Ιουνίου 2016 μέσω κινητής συσκευής Λήψη γρήγορης δείπνοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαVic's Subs84 κριτικές 0,31 χλμ μακριά China Sea of Absecon84 κριτικές 0,62 χλμ μακριά Phoenix Diner166 κριτικές 0,75 χλμ μακριά Bob's Seafood Market Absecon23 κριτικές 0,19 χλμ μακριά Κοντινά αξιοθέαταStockton Seaview Golf Club77 κριτικές 3,66 χλμ μακριά Edwin B. Forsythe National Wildlife Refuge137 κριτικές 6,37 χλμ μακριά Storybook Land446 κριτικές 7,14 χλμ μακριά Atlantic City Country Club56 κριτικές 7,29 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Five Guys και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\nWhite Horse Pike, Absecon, NJ 08201 Τοποθεσία:


moirasou: BRAVE, η γενναία κοκκινομάλλα!\nΓενναία.. αυτή είναι η λέξη που ταιριάζει απόλυτα στην ηρωΐδα που ακούει στο όνομα Merida, στην καινούργια ταινία κινουμένων σχεδίων της Pixar –η οποία εξαγοράστηκε από την Walt Disney- και προβάλλεται στους κινηματογράφους και αυτήν την εβδομάδα.\nΗ πεισματάρα Merida μάς έκλεψε ομολογουμένως την καρδιά και μας έκανε να χαμογελάσουμε λιγάκι με τα καμώματα της.\nΗ ηρωΐδα μας είναι μια πριγκίπισσα αντισυμβατική, ξεροκέφαλη και πεισματάρα, σε σύγκριση με τις πριγκίπισσες που έχουμε δει σε παρόμοιες ταινίες κατά καιρούς.\nΜεγαλωμένη με πολύ αγάπη από τους γονείς της, ζει σε ένα μυθικό Βασίλειο της Σκωτίας στους μεσαιωνικούς χρόνους.\nΜην αντέχοντας την πίεση της μητέρας της, η οποία θέλει να την παντρέψει και να ασχολείται αποκλειστικά με τα πριγκηπικά της καθήκοντα, αποφασίζει να πάρει την τύχη στα χέρια της.\nΜε σύμμαχο το τόξο της, μιας και είναι δεινή τοξοβόλος, και με παρέα το πιστό της άλογο δραπετεύει από το κάστρο στο οποίο ζει και ξεκινά για το δάσος... Δυστυχώς, όμως, για αυτήν τα πράγματα δεν θα εξελιχθούν όπως τα περίμενε και μπαίνει σε ένα σωρό μπελάδες που θα αναστατώσουν όλο το Βασίλειο καθώς και τους συμμάχους της!\nΚάπως έτσι ξεκινούν όλα στην πολύ καλή ταινία κινουμένων σχεδίων που μας κράτησε σε αγωνιά μέχρι το τέλος, διατηρώντας αμείωτο το ενδιαφέρον μας.\nΗ ταινία προσφέρεται και για μικρά αλλά και για κάπως...μεγαλύτερα παιδιά, μιας και η ταινία έχει πλοκή και αρκετές σκηνές δράσης και δεν καταντά βαρετή σε κανένα σημείο της.\nΤα καμώματα και η μορφασμοί, τόσο της Merida όσο και των τριών σκανδαλιάρικων μικρότερων αδελφών της, μάς χάρισαν αρκετές δόσεις γέλιου - κάτι που χρειαζόμαστε λίγο πολύ όλοι μας-.\nΗ ταινία, όπως είπαμε, είναι δημιουργία της Pixar και κυκλοφόρησε από την Walt Disney, με το budget της να φτάνει το διόλου ευκαταφρόνητο ποσό των 185.000.000$.\nΗ σκηνοθεσία και το σενάριο είναι του Mark Andrews (John Carter σενάριο) και το όλο αποτέλεσμα της δουλειάς του αποζημιώνει τον θεατή.\nΑξίζει να σημειωθεί ότι η ταινία προβάλεται και σε 3D, κάτι που απογειώνει σίγουρα την όλη εμπειρία.\nΟι ηθοποιοί που δανείζουν τις φωνές τους στους χαρακτήρες της ταινίας είναι Σκοτσέζοι και πιο γνωστή θα σας ακουστεί η φωνή του πατέρα της Merida, Fergus, τον οποίο ζωντανεύει με την χαρακτηριστική φωνή του ο Billy Connolly(Open season 2). H φωνή της Merida έρχεται από την Kelly Μacdonald(The decoy bride 2011,Harry Potter 2011) και το πάντρεμα της φωνής της με την ηρωΐδα μας ταιριάζει απόλυτα.\nΕλπίζω στο μέλλον να ξαναδούμε αυτήν την ξεροκέφαλη μικρή κοκκινομάλλα σε μια νέα της περιπέτεια, μιας και είμαι σίγουρος ότι μέχρι τώρα θα έχει ήδη μπλέξει πάλι σε μπελάδες που θα μας χαρίσουν άφθονο γέλιο!\nΩς τότε, σας προτείνω να δείτε την ταινία, μιας και είμαι σίγουρος ότι θα σας αφήσει με ένα γλυκό χαμόγελο στο τέλος...\nΑναρτήθηκε από Βίλυ στις 4:11 π.μ.\nΕτικέτες κινηματογράφος, Κωνσταντίνος Λευκαδίτης, Τί παίζει..;, Brave, Merida, Pixar\nΚαποια μου θυμιζει....καποια μου θυμιζει.....\nΚαλε αυτη ειναι ιδια η Βιλκα!\nΊδια δε λες τίποτα.\nΠας καλά,παιδί μου;\nΤα εχεις βαψει κι εσυ τετοιο χρωμα καποτε......\n15 Νοεμβρίου 2012 - 8:20 π.μ.\n26 Νοεμβρίου 2012 - 2:36 π.μ.\nΧαίρομαι που σας διασκεδάζω!\n26 Νοεμβρίου 2012 - 4:50 π.μ.


Λένα Παπαληγούρα: Η δική μου Αντιγόνη θέλω να είναι ανθρώπινη, επαναστατική | CultureNow.gr\nCULTURENOW / 18-06-2013 / 16:20\nΗ Λένα Παπαληγούρα, που θεωρείται ως μια από τις πιο σημαντικές ηθοποιούς της νέας γενιάς, πρωταγωνιστεί στην "Αντιγόνη" του Σοφοκλή, που σκηνοθετεί η Νατάσσα Τριανταφύλλη, στο πλαίσιο του φετινού Φεστιβάλ Αθηνών, έχοντας τον ομώνυμο πρωταγωνιστικό ρόλο.\nΗ Λένα Παπαληγούρα, που θεωρείται ως μια από τις πιο σημαντικές ηθοποιούς της νέας γενιάς, πρωταγωνιστεί στην “Αντιγόνη” του Σοφοκλή, που σκηνοθετεί η Νατάσσα Τριανταφύλλη, στο πλαίσιο του φετινού Φεστιβάλ Αθηνών, έχοντας τον ομώνυμο πρωταγωνιστικό ρόλο.\nΗ νεαρή ηθοποιός, που φέτος κέρδισε το Βραβείο Μελίνα Μερκούρη, μίλησε στο www.culturenow.gr, σχετικά με το έργο, η παράσταση του οποίο ξεκινά στις 19 Ιουνίου 2013 στο χώρο της Οδού Πειραιώς 260, καθώς και για τις δικές της θεατρικές εμπειρίες και στόχους.\nΛ.Π.: Νιώθω πολύ τυχερή για τις δουλειές που έχω κάνει γιατί ήταν όλες με πολύ σημαντικούς ανθρώπους που με έμαθαν πάρα πολλά. Νομίζω ότι η τέχνη του θεάτρου είναι πρακτικό πράγμα, είναι “τσαγκάρικη” (!!) όπως έλεγε κι η δασκάλα μου η Κ. Γέρου. οπότε μαθαίνεται στη δουλειά. Διαβάζεις όσο μπορείς για να ανοίγεις το μυαλό, τη φαντασία, τις αισθήσεις σου, αλλά όταν είσαι πάνω στη σκηνή είσαι εσύ, το σώμα σου, η φωνή και η ψυχή σου. Κι εκεί νιώθω ότι μαθαίνεις. Και γι’ αυτό, με κάθε ρόλο ξεκινάς απ’ την αρχή. Ο ηθοποιός δεν είναι σαν τον ζωγράφο ή τον μουσικό που μπορούν να υπάρχουν κ μόνοι τους. Ο ηθοποιός, αν δεν ασκείται στη σκηνή, δεν εξελίσσεται. Γι’ αυτό είναι τραγική για τη δουλειά μας όλη αυτή η ανεργία…\nΛ.Π.: Κατ’ αρχήν, ευχαριστώ πολύ. Είναι πολύ τιμητικό αυτό που λέτε, γιατί θεωρώ ότι η γενιά μου έχει πάρα πολλούς πολύ αξιόλογους ηθοποιούς και μάλιστα υπάρχει, νομίζω, μεταξύ μας διάθεση για συλλογικότητα, ωραίος συναγωνισμός κι ομαδικό πνεύμα που είναι απαραίτητα για να γίνονται καλές δουλειές. Είναι πολύ δύσκολο για έναν νέο άνθρωπο να υπάρξει σε αυτό το χώρο. Ακόμα κι αν δουλεύουμε τακτικά, κάθε 6 μήνες είμαστε άνεργοι κι αλλάζουμε συνθήκες και περιβάλλον. Οι αμοιβές είναι πολύ μικρές και οι ευκαιρίες που δίνονται στον καθένα είναι συνήθως πολύ λίγες. Δεν αρκεί να είσαι καλός, πρέπει να είσαι και τυχερός. Επίσης, το αν έχεις κάνει κάποιες σημαντικές δουλειές, αν έχεις παίξει κάποιους ρόλους ή αν έχεις συνεργαστεί με κάποιους σημαντικούς ανθρώπους δε σου εξασφαλίζει τίποτα. Ποτέ δεν είναι σίγουρη η επόμενη σου δουλειά. Όμως επειδή όλο αυτό είναι ένα πολύ προσωπικό ταξίδι για τον καθένα μας, οι επιλογές μας, οι άνθρωποι που συναντάμε, οι πρωτοβουλίες που παίρνουμε, να κάνουμε ενδεχομένως κ μόνοι μας μια ομαδική δουλειά κλπ κλπ, μας κάνουν πιο δυνατούς και μας βοηθούν να μη χάσουμε την πίστη μας. Στις μέρες μας θέλει πολλή αντοχή για να καταφέρει ένας ηθοποιός να έχει διάρκεια και να εξελίσσεται.\nΛ.Π.: Ένιωσα τεράστια χαρά, τύχη, ευγνωμοσύνη. Στην αρχή δεν το πίστευα. Ήταν πολύ σημαντική μέρα αυτή για μένα, γιατί ήμουν συνυποψήφια με κορίτσια που εκτιμώ πολύ και γιατί με βράβευσαν άνθρωποι που εκτιμώ πολύ και γιατί το βραβείο ήρθε για μια παράσταση που την αγάπησα πάρα πολύ. Κι αυτήν και τα έργα και τους συντελεστές της! Το βραβείο αυτό είναι μεγάλη τιμή αλλά κι ευθύνη τεράστια, να ανταποκριθώ στις προσδοκίες τις επιτροπής, των ανθρώπων που έχω συνεργαστεί, των φίλων, των γονιών μου, του εαυτού μου που είναι τελικά κι ο αυστηρότερος κριτής. Τώρα στην Αντιγόνη σκέφτομαι συνεχεία μην προδώσω το έργο, την ηρωίδα, τους ανθρώπους που με πίστεψαν. Συνέχεια…\nΛ.Π.: Η λογική, ο νόμος, η άμεση κοινωνική αναγκαιότητα το συμφέρον , αντιτίθενται σε αυτό που η καρδιά αναπνέει, την αγάπη. Δεν είναι θέμα συμμόρφωσης, είναι θέμα ύπαρξης. Η σύμπραξη σε ανοσιούργημα κατά του αγαπημένου αδελφού καταργεί την ίδια δυνατότητα της όντος ζωής. Και αν η αυτοθυσία στιγματίζεται ως σπάταλη με τα μέτρα της λογικής οικονομίας, η καρδιακή ορμή της Αντιγόνης αυτοαναιρεί κάθε ενδεχόμενο αληθινής ζωής εφόσον υποταχθεί φοβικά στο ανόσιο. Η φύση της δεν της επιτρέπει να συμβιβαστεί..\nΠαίζονται όλα για όλα , και τα παίζει όλα για όλα. Η ορμή της ξεχύνεται και διαταράσσει όλες τις ισορροπίες προσώπων κι αισθημάτων, ξεπερνά τις φθαρτές δομές του κόσμου κι ο λόγος της συναντά το σύμπαν, την ουσία της ύπαρξης. Είναι τραγική γιατί η αλήθεια της υποστηρίζεται απ τη προσωπική της θυσία…Μαζί της όμως παρασύρονται κι όλα τα άλλα πρόσωπα του έργου που επαναπροσδιοριζονται, αλλάζουν. Κι όλο αυτο γίνεται με πολυ πόνο. Γι’ αυτό όλα τα πρόσωπα είναι τραγικά. Δεν μπορεί πάρα να είναι απόλυτα τραγικό πρόσωπο κι ο Κρέων που αναγκάζεται να χάσει ότι έχει στη ζωή, προκειμένου να δει την ανθρώπινή του διάσταση και την αλήθεια της καρδιάς του.\nΛ.Π.: θα ήθελα να ξανασυνεργαστώ με όλους τους ανθρώπους που έχω ήδη δουλέψει γιατί ήταν κάθε φορά χρήσιμα κ όμορφα και πάντα. Τη δεύτερη φορά, όταν γνωρίζεις τον άλλο ξεκινάς από άλλη βάση και τα πράγματα γίνονται γρήγορα πιο ουσιαστικά. Επίσης, έχω πολλούς ανθρώπους με τους οποίους ονειρεύομαι να συνεργαστώ. Μου ‘ρχονται συχνά στο μυαλό ο “Γυάλινος κόσμος” του Μαυρίκιου και ο “Ηρακλής” του Μαρμαρινού, που είναι 2 παραστάσεις που με σημάδεψαν και γι’ αυτό θα επιθυμούσα πολύ να δουλέψω μ’ αυτούς τους σκηνοθέτες. Επίσης θα ‘θελα κάποια στιγμή να κάνω κάτι με μια ομάδα φίλων που εκτιμώ πολύ αλλά δεν ξέρω ακόμα τι. Όταν θα είμαι σίγουρη για το τι και το γιατί υπόσχομαι στον εαυτό μου ότι θα το τολμήσω…


Κωνσταντίνος Γαβαλάς – Rejected.gr\nαπό το μπαλκόνι του Πειραιά\nσυνέντευξη | γιώργος παπανικολάου */* φωτογραφίες | αρχείο κωνσταντίνου\n“Όταν ήμουν στο Λύκειο, συμμετείχα στη θεατρική ομάδα του σχολείου, περισσότερο για να χάνω μάθημα. Τελειώνοντας το σχολείο, επέλεξα το θέατρο δίχως να πολυκαταλάβω το γιατί. Δεν ήμουν ο νεαρός που έβλεπε σινεμά ή είχε φάει σκάλωμα από μικρός, στο “να γίνω ηθοποιός”. Σπούδασα στο θέατρο Τέχνης. Εκεί άρχισα να διαβάζω, να βλέπω ταινίες, να μπαίνω στο κόσμο του θεάτρου. Θυμάμαι, πρωτόπαιξα έναν αγγελιοφόρο στις “Βάκχες” στη σχολή, κι εκεί συνειδητοποίησα πως εγώ αυτό θα κάνω, θα κάνω θέατρο. Κι ότι γίνει”…Ο Κωνσταντίνος Γαβαλάς στο rejected….\nrejected: Τη τελευταία δεκαετία, συμμετέχεις σε θεατρικές παραστάσεις, έχοντας κερδίσει “μικρά παράσημα” από αυτές, δίχως να “τα βγάζεις βόλτα”, φωνάζοντας προσωπικές επιτυχίες. Μάλλον, οι ήπιοι τόνοι είναι στοιχείο του χαρακτήρα σου;\nΚ.Γ.: Ναι, γιατί δεν αισθάνομαι ότι έχω κερδίσει κάποιο παράσημο. Είμαι πολύ αυστηρός με τον εαυτό μου και ζητάω πάντα περισσότερα από μένα. Αυτό φταίει. Δεν νιώθω ότι έχω καταφέρει κάτι αξιόλογο, στη μέχρι τώρα πορεία μου. Οι δικοί μου άνθρωποι, αυτό το θεωρούν υπερβολή…όμως εγώ έτσι νιώθω. Και τώρα που είμαι σε πρόβες στο Εθνικό Θέατρο, ξεκινάω από το μηδέν. Όπως πάντα. Δεν μπορείς να ξεκινάς από κάπου αλλού, εκτός από το μηδέν.\nrejected: Τις ευκολίες μας, συχνά, δεν τις βάζουμε μπροστά;\nΚ.Γ.: Σαφέστατα. Είναι δύσκολο να “πετάξεις” τις ευκολίες σου, αλλά αυτό είναι και το στοίχημα. Μια αντίσταση χρειάζεται. Ότι το λέω, δεν σημαίνει ότι καταφέρνω και το κάνω. Φροντίζω να το έχω στο πίσω μέρος του μυαλού μου και να το επεξεργάζομαι, σε κάθε δουλειά που ξεκινάω. Αυτό το διάστημα, στους “Πέρσες” με απασχολεί να εμπιστευθώ περισσότερο τον εαυτό μου και να δείχνω πιο στιβαρός επαγγελματικά. Σαν θέση. Να αποβάλλω το στοιχείο του “καλού μαθητή”.\nΠάντα. Στον έρωτα δεν γίνεται να μην αφεθείς.\nrejected: Αυτό το καλοκαίρι είναι διαφορετικό, για τις θεατρικές παραστάσεις που θα παρουσιαστούν;\nΚ.Γ.: Μετά τον εγκλεισμό, να κάνεις μία παράσταση το καλοκαίρι, μετά από δύο μήνες στο σπίτι, είναι σαν ξεχαρμάνιασμα. Έχεις ένταση, μεγαλύτερη ενέργεια να πράξεις. Από την άλλη, όλους στο καλλιτεχνικό χώρο, μας απασχολεί πως θα μπει ο κόσμος με τα μέτρα προστασίας.\nrejected: Το ελληνικό θέατρο είχε πρόβλημα, εισπρακτικά και καλλιτεχνικά, πριν τον κορονοϊό;\nΚ.Γ.: Ο χειμώνας που πέρασε δεν ήταν πολύ ευχάριστος για τα θέατρα. Τουλάχιστον, αυτό κατάλαβα συνομιλώντας με συναδέλφους. Στο θέατρο ΒΕΑΚΗ που έπαιζα, ήταν λίγο περίεργα με το “Όνειρο Καλοκαιρινής Νύχτας”, ενώ το προηγούμενο καλοκαίρι έγινε “χαμός” με αυτή τη παράσταση. Αλλά και τα γειτονικά θέατρα δεν πήγαιναν καλά. Ήταν ένας κακός χειμώνας από προσέλευση κόσμου. Ανά δύο χρόνια, θεωρώ πως τα θέατρα “πέφτουνε”.\nrejected: Φταίει το κοινό;\nΚ.Γ.:Σε μια κουβέντα που έκανα με το κ.Τάγαρη- το παραγωγό της παράστασης- και μου τη θυμίζεις, λέγαμε πως “ο καθένας έχει μια διαφορετική άποψη”. Ως και οι “Άγριες Μέλισσες”, τόσο καλή τηλεοπτική δουλειά είχε χρόνια να υπάρξει, ήταν λόγος, ο κόσμος να κάτσει στο σπίτι του. Αυτή θα μπορούσε να είναι μία απάντηση. Μα πραγματικά, δεν ξέρω ακριβώς τι φταίει…είναι το κοινό;…είναι οι καλλιτέχνες;…ο καιρός;\nΕίμαι πολύ αυστηρός με τον εαυτό μου και ζητάω πάντα περισσότερα από μένα.\nrejected: Κάνοντας το συνήγορο του διαβόλου, τη τελευταία δεκαετία υπήρξαν και άλλα επιτυχημένα καθημερινά σήριαλ, και στο δια ταύτα, οι “Άγριες Μέλισσες” παίζονται μέχρι και Πέμπτη βράδυ-ένα κεντρικό θέατρο μέχρι τη Δευτέρα έχει άλλες τέσσερις παραστάσεις έως τη Δευτέρα…\nΚ.Γ.: Ναι, ισχύει. Θα στο πω απλά: αν έχεις κάνει μια καλή δουλειά, είναι μια καλή δουλειά. Αν είναι ο κόσμος να πάει, θα πάει.\nrejected: To θέατρο Τέχνης που τελείωσες ως σχολή, είναι ο χώρος που ακόμα κυκλοφορούν οι “ενέργειες” ή αυτά είναι του μυαλού μας καλλιτεχνικές ιστορίες;\nΚ.Γ.: Μέχρι και τη δική μου γενιά, “μύριζε λιγάκι Κουν”. Στο Υπόγειο και στη σχολή. Αυτό βέβαια, μπορεί να είναι και δική μου φαντασία….Υπήρχε μια εσάνς από θέατρο Τέχνης. Τώρα πια, δεν γνωρίζω τί γίνεται….\nrejected: Έχεις αποδεχτεί ότι στο επάγγελμα σου, τουλάχιστον δύο φορές το χρόνο, ψάχνεις για δουλειά;\nΚ.Γ.: Όχι. Με τσακίζει. Μου διαλύει όλο μου το σύστημα, να ψάχνω κάθε λίγους μήνες, για δουλειά. Είμαι υπεραγχώδης ως άνθρωπος και προστίθεται αυτό το στοιχείο της δουλειάς και με δυσκολεύει. Κλείνω μια δουλειά το Φλεβάρη, για το καλοκαίρι και προσωπικά πεθαίνω από αγωνία για το ποια άλλη δουλειά θα κάνω το χειμώνα. Ο καιρός περνάει γοργά. Ειδικά, τα πρώτα μου χρόνια ήταν και ήμουν, μέσα στο άγχος. Τώρα πια, έχω ρίξει κάποιους τόνους άγχους, μα δεν παύω να στρεσάρομαι, γιατί μεγαλώνοντας αυξάνονται οι υποχρεώσεις. Προσπαθώ να είμαι ήρεμος. Πρέπει πάνω από όλα να έχω την υγεία μου, και με το στρες που περνάω, δεν θα την έχω. Οπότε, προσπαθώ να κατευνάζω το άγχος μου, όσο μπορώ…\nrejected: Αυτό το καλοκαίρι, αισθάνεσαι πως ανήκεις στους τυχερούς ηθοποιούς;\nΚ.Γ.: Ασφαλώς. Είμαι τυχερός να έχω ένα συμβόλαιο με το Εθνικό Θέατρο, να έχω δουλειά. Στις μέρες μας, ο επαγγελματικός περίγυρος μου, ασχολείται με το αν θα έχει δουλειά ή όχι, αν πήρε το επίδομα ή όχι. Αισθάνομαι τυχερός.\nrejected: “Σιγά σιγά γινόμαστε κι εμείς Αμερική. Οι άνθρωποι αφήνουν πίσω τους, τα μεγάλα οράματα και τις θρησκείες. Κανείς πια δεν περιμένει τον παράδεισο. Κανείς δεν έχει όρεξη να παλεύει για μια δήθεν, μελλοντική κοινωνία. Οι άνθρωποι ζουν το εδώ και τώρα”…ένα απόσπασμα του κειμένου σου, από το “Φεγγάρι από χαρτί” των Ρέππα-Παπαθανασίου, που έπαιζες τη περασμένη άνοιξη. Αυτοί είμαστε, Κωνσταντίνε;\nΚ.Γ.: Θέλω να σου πω ναι, παρατηρώντας ότι συμβαίνει γύρω μου, μα κρίνοντας από τον εαυτό μου, θα ομολογήσω όχι. Δεν είμαστε αυτοί. Λειτουργώ απολαμβάνοντας το εδώ και τώρα, λαμβάνοντας υπόψη και το αύριο. Γιατί όταν-νεότερος-έμενα στο “εδώ και τώρα”- το αύριο μου φαίνονταν δυσβάσταχτο. Δίνω πλέον τη προσοχή μου και στο αύριο, και στο μεθαύριο. Όχι πολύ μακριά. Αλλά το άμεσο μέλλον, το φροντίζω με κάποιο τρόπο.\nrejected: “Το γαλλικό κρασί οφείλει να υπάρχει στο ελληνικό τραπέζι”, όπως λέει ο ήρωας σου στη παράσταση;\nΚ.Γ.: Δεν θεωρώ κι απαραίτητο το γαλλικό κρασί να υπάρχει στο ελληνικό τραπέζι. Υπάρχουν και πολύ όμορφα και πιο φθηνά ελληνικά κρασιά. Κι ίσως αυτά να έχουν και περισσότερο μεράκι μέσα τους. Εγώ τα προτιμώ!\nrejected: Μένεις ακόμα στο Πειραιά. Τί είναι για σένα αυτός ο τόπος;\nΚ.Γ.: Ο Πειραιάς είναι όλα μου τα παιδικά χρόνια. Από όταν θυμάμαι τον εαυτό μου, εκεί είναι το σπίτι μου. Και σπίτι μου θεωρώ και όλο το Πειραιά, μπορώ να σου πω. Δεν ξέρω για πόσο καιρό ακόμα, θα μένω στο Πειραιά, μα πάντα εκεί θα είναι το σπίτι μου. Η βάση μου.\nrejected: Καλοκαίρι για σένα, τί σημαίνει;\nΚ.Γ.: Καλοκαίρι για μένα είναι ένα όμορφο νησί, μπάνια, τσίπουρο, ηρεμία, βόλτα με τη μηχανή. Και να είναι ένα ήσυχο νησί. Για δεκαπέντε μέρες έτσι θέλω να περάσω τις διακοπές μου. Πέρυσι δεν έκανα διακοπές και φέτος αδημονώ να έρθουν μετά τους “Πέρσες”.\nrejected: Στα δώδεκα χρόνια που είσαι στο θέατρο, ποιά στιγμή ξεχωρίζεις;\nΚ.Γ.: Όταν κάναμε το “Γυάλινο Κόσμο”. Είναι μια σημαντική δουλειά για μένα. Είμαι πολύ περήφανος γι αυτή τη θεατρική συνθήκη. Ένιωσα ότι στο θέατρο πήρα μια μεγαλύτερη ευθύνη, ως ρόλος. Ήταν πολύ ωραία η όλη διαδικασία με τη Κατερίνα Ευαγγελάτου που μας σκηνοθετούσε. Κι ήταν ένας ρόλος που ήταν “στα κόκκινα”. Ένας ρόλος που δεν έχει τεράστια χρονική ανάπτυξη και όμως σε σύντομο διάστημα, μας λέει πολλά. Ένας ρόλος “καυτός”, να μπαίνεις στο “100”.\nrejected: Στον έρωτα αφήνεσαι;\nΚ.Γ.: Πάντα. Στον έρωτα δεν γίνεται να μην αφεθείς. Όσο μεγαλώνω, βέβαια, μαθαίνω από τα λάθη μου. Αλλά, λειτουργώ με το συναίσθημα κι ας πονάει λίγο παραπάνω.\nrejected: Φέτος, στις πρόβες στους “Πέρσες” τί σε απασχολεί;\nΚ.Γ.: Θέλω να βγει μια ωραία παράσταση, κι ας μη περνάει από το δικό μου χέρι. Είμαι στο Χορό. Και θέλω να είμαι συνεπής στη συνθήκη που ζητάει ο Δημήτρης Λιγνάδης που σκηνοθετεί.\nΚ.Γ.: Πίστεψα ότι κανείς δεν είναι αναντικατάστατος. Τεράστια αυταπάτη. Νομίζεις στη Δραματική Σχολή, ότι θα τελειώσεις, θα βγεις στο θέατρο και “θα τα διαλύσεις όλα”. Ε, τρως 2-3 χαστούκια και συνέρχεσαι….Τώρα πια ξέρω την ομορφιά της ζωής, να πάρω τη κοπέλα μου, το σκύλο μου, να πάμε μια βόλτα, να δούμε μια ωραία ταινία. Ήσυχα πράγματα. Μακριά από κάθε ένταση…\nΟ Κωνσταντίνος Γαβαλάς συμμετέχει στους “Πέρσες” από το Εθνικό Θέατρο και το χειμώνα θα συνεχίσει να πρωταγωνιστεί για δεύτερη σεζόν στο “Φεγγάρι από χαρτί” στο θέατρο ΚΟΤΟΠΟΥΛΗ- REX.\nΟι σημειώσεις του Χρήστου Τσαβλίδη\nο κυνισμός του χρόνου


Η μοναδική εξέλιξη\nΏχ! αυτοί οι βλάκες, οι σοφοί...\n(φιλοσοφική, μη επιστημονική φαντασία)\nΤο φανταστικό ταξίδι του Ηρακλή Σιωπηρού στο έτος 3002. Η συνάντηση του με τη Σελήνα. Το ταξίδι τους πάνω στη Γη και η συζήτησή απ' την οποία ο αναγνώστης θα γνωρίσει:\nτι είναι Αληθινός Πρόοδος,\nτι είναι Καθαρή Γνώση,\nτι είναι Αρέσκεια Σιγής,\nπότε η μειοψηφία των σοφών θα γίνει πλειοψηφία των ανθρώπων,\nποια θα είναι η μοίρα της αγάπης.\nΟ Ηρακλής Σιωπηρός άνοιξε τα μάτια του και είδε δυο σκυμμένα πάνω του κεφάλια με κουκούλες. Παρ' όλο που ήταν δύσκολο να διακρίνει κανείς το φύλο των ανθρώπων, τα μειλίχια χαρακτηριστικά του ενός προσώπου και το ήρεμο χαμόγελο αποκάλυπταν μια νεαρή γυναίκα. Το σοβαρό πρόσωπο και το διαπεραστικό βλέμμα του άλλου φανέρωναν έναν ηλικιωμένο άνδρα. Η όψη του άνδρα και της γυναίκας με παράξενα ρούχα κάτι θύμιζαν του Ηρακλή. "Βουδιστές; Τι κάνω εδώ μαζί τους;"\n-\tΠου βρίσκομαι; Τι έπαθα; ρώτησε ο Ηρακλής.\n-\tΜην ανησυχείτε, είστε καλά και βρίσκεστε με φίλους, με χαμόγελο και σιγανή φωνή είπε η γυναίκα.\nΞαφνικά ο Ηρακλής ένιωσε πως άρχισε να λειτουργεί η μνήμη του.\n" Τι βλακώδης ερώτηση, ξέχασα πως είμαι άρρωστος, έχω καρκίνο, είναι η τρίτη μέρα που μ' έφεραν από το νοσοκομείο για να πεθάνω στο οικογενειακό μου περιβάλλον. Το τελευταίο που θυμάμαι ήταν η ένεση που μ' έκανε η Γαλήνη, η γυναίκα μου." Το βλέμμα του ερευνούσε το διαμέρισμα που βρισκόταν. Δεν ήταν η κρεβατοκάμαρά του, ούτε χειρουργείο ή θάλαμος στο νοσοκομείο. "Γιατί δεν νιώθω πόνο; Είμαι πεθαμένος; Πού είναι η Γαλήνη; Ποιοι είναι αυτοί οι παράξενοι άνθρωποι; Μήπως βλέπω όνειρο;". Ο χορός των ερωτήσεων μες στο μυαλό του Ηρακλή ήταν ασταμάτητος. "Γιατί δεν μιλάνε μεταξύ τους, μόνο κοιτάνε ο ένας τον άλλον και καμιά φορά κάνουν κάποιες κι-νήσεις με τα χέρια τους σα να είναι βουβοί; Πρέπει να σηκωθώ! Θα τα καταφέρω;". Παρ' όλο που η μνήμη του έλεγε ότι είναι βαριά άρρωστος και δεν μπορεί να κουνήσει ούτε το χέρι του. Ενώ ήταν έτοιμος να σηκωθεί απ' το κρεβάτι του, άκουσε την φωνή της γυναίκας:\n-\tΜη φοβάστε, αν θέλετε, μπορείτε να σηκωθείτε.\nΗ ήρεμη, γλυκιά φωνή της γυναίκας είχε τη δύναμη να πείσει πως πραγματικά δεν πρέπει να ανησυχεί, όμως τα ίδια της τα λόγια προκάλεσαν άλλη μια ενοχλητική ερώτηση "Ποια είναι αυτή η γυναίκα, που μπορεί να διαβάσει τις σκέψεις μου;". Ο Ηρακλής σηκώθηκε και κάθισε στην καρέκλα δίπλα στο κρεβάτι.\n-\tΣας παρακαλώ, πέστε μου πού είμαι; Ποιοι είστε εσείς;\n-\tΑγαπητέ κύριε Ηρακλή, θέλω να ξέρετε πως είμαι έτοιμη να απαντήσω σε οποιαδήποτε ερώτησή σας,\nόμως οι νόμοι τις φιλοξενίας του εικοστού πρώτου αιώνα απαιτούν πρώτα να σας ρωτήσω: μήπως θέλετε να φάτε;\n-\tΌχι, ευχαριστώ. Η περιέργειά μου είναι τόσο μεγάλη που θα έπνιγε και την έντονη πείνα. Ίσως\nλίγο νερό θα είναι ότι πρέπει.\nΟ Ηρακλής ξεδίψασε με ένα ποτήρι νερό που υπήρχε στο μικρό τραπεζάκι και με ικανοποίηση παρατήρησε πως είναι αρκετά ψύχραιμος και είναι έτοιμος ν' ακούσει. Οι συνομιλητές του κάθονταν ο ένας απέναντι στον άλλον και η γυναίκα άρχισε τη συζήτηση:\n-\tΚύριε Ηρακλή Σιωπηρέ, είστε ο άνθρωπος που έκανε το πιο μακρινό ταξίδι στο χρόνο από το έτος\n2025, που είχατε πεθάνει, στο έτος 3002.\nΜετά έκανε μικρή παύση, με προσοχή κοίταξε στα μάτια του Ηρακλή, διαπίστωσε κάτι που την είχε ικανοποιήσει και συνέχισε:\n-\tΤο έτος 2856 οι επιστήμονές μας κατάφεραν να επαναφέρουν στη ζωή τον κύριο Λευκό Σύννεφο που\nπέθανε το 2850. Πριν από σας την διαδικασία Ψυχοσωματοαναγέννησης πέρασαν άλλα δύο άτομα, η τελευταία ήταν η Ρωσίδα Τατιάνα Εμελιάνοβα που πέθανε το 2470.\nΗ κατάπληξη ήταν πολύ δυνατή. Πέρασαν κρίσιμες στιγμές για να συνέλθει ο Ηρακλής απ' αυτά που άκουσε, ήταν όμως ο πιο κατάλληλος άνθρωπος του εικοστού πρώτου αιώνα για ν' ακούσει και να δεχθεί κάτι τέτοιο.\n-\tΣτα πενήντα πέντε μου χρόνια, το 2002 είχα γράψει ένα βιβλίο με τίτλο "Ελλάδα, έτος 2500", το οποίο δεν κατάφερα να εκδώσω. Στο βιβλίο μου είχα προβλέψει ότι η επιστήμη του εικοστού έκτου αιώνα θα έχει τη δυνατότητα να επαναφέρει στη ζωή ανθρώπους που πέθαναν πριν από πολλά χρόνια. Έκανα χρονολογικό λάθος, τρεις αιώνες…\n-\tΝαι, κάνατε λάθος, δηλαδή κάνατε λάθη στις προβλέψεις σας, όμως δεν είναι εκεί η αξία του βιβλίου σας…\n-\tΘέλετε να πείτε πως γνωρίζετε το βιβλίο μου που δημοσίευσα μόνο στην ιστοσελίδα μου; γεμάτος απορία ρώτησε ο Ηρακλής.\n-\tΤο έργο σας πρωτοεμφανίστηκε ως βιβλίο το έτος 2350 στην Νέα Ζηλανδία και μετά μεταφράστηκε σε πολλές γλώσσες.\n-\tΜε συγχωρείτε, κατάλαβα πως ξέρετε πολλά πράγματα για μένα, ίσως περισσότερα απ' αυτά που γνωρίζω εγώ για τον εαυτό μου. Όμως θα ήθελα να γνωριστούμε. Πώς λένε εσάς και τον κύριο που δε μίλησε ακόμη;\n-\tΛέγομαι Σελήνα, είπε η γυναίκα και άπλωσε το χέρι της, ο κύριος λέγεται Ούριος Άνεμος και είναι μέλος του Συμβουλίου. Ο Ηρακλής έσφιξε το απλωμένο χέρι και το ελαφρό χαμόγελο του άνδρα του είπε πως η χειραψία δεν είναι ο συνηθισμένος τρόπος γνωριμίας και χαιρετισμού στη Γη του 3002.\nΑυτή η σκέψη του είχε και τον απόηχό της:\n-\tΝαι, έχετε δίκιο, εξάλλου και στο βιβλίο σας είχατε προβλέψει πως οι άνθρωποι του μέλλοντος δε θα κάνουν χειραψίες. Εδώ και πέντε αιώνες οι άνθρωποι της Γης εκφράζουν τα αισθήματα με τα μάτια τους.\nΠρολαμβάνοντας τις επόμενες ερωτήσεις του Ηρακλή συνέχισε:\n-\tΕγώ δεν είμαι Ελληνίδα, την Ελληνική γλώσσα την πήρα από την Αποθήκη του Παρελθόντος, ήταν από τις λίγες γλώσσες που είχαν μεταφραστεί και αποκωδικοποιηθεί στη Γλώσσα της Γης για τις ανάγκες του Μέλλοντος. Την αφομοίωσα για να επικοινωνήσω μαζί σας. Ο κύριος Ούριος Άνεμος, όπως και όλοι οι κάτοικοι της Γης, γνωρίζει και μιλάει μόνο τη Γλώσσα της Γης. Τα τελευταία διακόσια χρόνια οι άνθρωποι προσπαθούν να κατακτήσουν το πιο τέλειο τρόπο επικοινωνίας, χωρίς τεχνητά μέσα, δηλαδή ν' αφυπνίσουν το τρίτο μάτι τους. Ξέρουμε ότι θα χρειαστούν ίσως χιλιετίες… Το μόνο που καταφέρανε μερικοί από μας, είναι ν' ακούμε την Κατευθυνόμενη Σκέψη-Ομιλία των άλλων, μπορούμε να "συζητάμε" μεταξύ μας με τη βοήθεια των χεριών.\n-\tΠαράξενο επίτευγμα, δηλαδή προτιμάτε να συζητάτε μόνο βλέποντας ο ένας τον άλλον, ενώ οι άνθρωποι της εποχής μας, επικοινωνούσανε βρισκώμενοι σε διάφορα δωμάτια, ακόμα και μες στο σκοτάδι. Προτιμάτε να κουνάτε τα χέρια σας ενώ αυτό ήταν ελάττωμα, ήταν η μοίρα των δυστυχισμένων ανθρώπων, των βουβών. Γιατί να μη μιλάτε σ' αυτήν την μοναδική όπως λέτε Γλώσσα της Γης; Κατάλαβα! έχετε όλοι πρόβλημα με τη φωνή σας, γι' αυτό μιλάτε με τόσο σιγανή φωνή, ώστε να με αναγκάζετε να τσιτώνω τ' αφτιά μου για να σας ακούσω.\nΤα μεγάλα όμορφα μάτια της Σελήνα στένεψαν, χαμογέλασε και με ειρωνεία είπε:\n-\tΦταίτε εσείς, αγαπητέ Ηρακλή, που καταντήσαμε να μη ακουγόμαστε. Σας υπενθυμίζω, είναι απόσπασμα απ' το βιβλίο σας, εκεί γράφετε: "Χιλιάδες φορές έχω ακούσει Αργυρό το μίλημα μα χρυσό το σώπα. Ποιος το λέει και ποιος το ακούει. Και οι μεν και οι δε φλυαρούν ασταμάτητα. Παρ' όλο που ο Θεός έδωσε στον άνθρωπο δυο αφτιά και ένα στόμα, έχω την εντύπωση ότι τ' αυτιά τους είναι βουλωμένα και το στόμα τους όσο πάει μεγαλώνει. Είμαι όμως σίγουρος ότι στο μέλλον ο άνθρωπος θ' αλλάξει και εξωτερικά, αφού θα καταλάβει πως η αληθινή δύναμη είναι κρυμμένη κάπου μέσα του. Τα μέλη και τα όργανα που εξυπηρετούν το σώμα: το στόμα, η γλώσσα, τ' αφτιά και άλλα θα μικραίνουν ή θα εξαφανισθούν. Η φωνή, που είναι ένα στοιχείο θορύβου θα χάσει τη δύναμή της".\n-\tΠράγματι… Πέρασαν 23 χρόνια, μα τι λέω, πέρασαν 1023 χρόνια και είμαι τώρα 78, δηλαδή 1078 χρόνων γέρος, ξέχασα τα πάντα, συγνώμη, αστειεύτηκε ο Ηρακλής συγκινημένος από το γεγονός ότι το βιβλίο του το γνωρίζουν απ' έξω στον τριακοστό πρώτο αιώνα.\n-\tΕίπατε για την αξία του βιβλίου. Αν κατάλαβα σωστά το βιβλίο είναι η αιτία που βρέθηκα τώρα μπροστά σας. Μα ήμουν ένας απλός άνθρωπος, πουλούσα βιβλία ως πλασιέ μέχρι τα γηρατειά μου. Μάλιστα, έγραφα ποιήματα, μετέφραζα Ρώσους ποιητές, είχα μια μεγάλη λογοτεχνική σελίδα στο Ίντερνετ, αλλά με γνώριζαν μόνο λίγοι φίλοι μου. Ήμουν άνθρωπος που αγαπούσε τη μοναχικότητα και τη σιγή, που απέφευγε με κάθε τρόπο, κάθε είδους κοινωνικές εκδηλώσεις. Αγαπούσα τον άνθρωπο, αλλά αψηφούσα την οχλοκοινωνία. Ήμουν απαισιόδοξος, όμως ταυτόχρονα πίστευα στην αληθινή πρόοδο της ανθρωπότητας. Το βιβλίο μου, όταν το δημοσίευσα στο Ίντερνετ είχε πολύ μικρή ανταπόκριση: "έργο ενός τρελού μισάνθρωπου", "βιβλίο γραμμένο από άνθρωπο που σίγουρα πάσχει από μεγαλομανία", "άιντε γα…, άιντε γα…, με το κωλοβιβλίο σου", "επιτραπέζιο βιβλίο για τους πολιτικούς, που ποτέ δε θα βρεθεί στα χέρια ενός πολιτικού". Αυτά ήταν τα τέσσερα email που μ' έστειλαν οι αναγνώστες-συνδρομητές του δικτύου. Ήρεμα δέχτηκα και τις τέσσερις "γνώμες" για το βιβλίο μου. Ειδικά με διασκέδασε η διορατικότητα του πρώτου ανταποκριτή: πραγματικά, ένας από τους αγαπημένους μου φιλοσόφους ήταν ο μισάνθρωπος Μύσωνας ο Χηνιεύς (ένας απ' τους επτά σοφούς της αρχαιότητας), που γελούσε όταν ήταν μόνος στο σπίτι, και την ευθυμία που τον έκανε να γελά, του την πρόσφερε η μοναχικότητα.\nΑυτά που έγραψα στο βιβλίο μου δεν ήταν όλα προϊόντα δικής μου φαντασίας ή γνώσης, ήταν ιδέες και σκέψεις πολλών ανθρώπων γνωστών και μη, εγώ απλά τις υιοθέτησα, τις αγάπησα, τις μεγάλωσα και τις έδειξα το δρόμο προς τον κόσμο. Δική μου ήταν ίσως μόνο η ειλικρίνεια του γραπτού μου λόγου. Μ' άρεσε το περίπλοκο παιχνίδι των σκέψεων και το γράψιμο ήταν εκείνο που πλουσιοπάροχα μου είχε προσφέρει αυτήν τη δυνατότητα.\nΈνα ασήμαντο, δυσάρεστο, όμως ευλογημένο επεισόδιο με ώθησε να γράψω αυτό το βιβλίο, και τελικά το γράψιμο αποδείχθηκε σαν ένα ωραίο παιχνίδι της γνώσης και της φαντασίας που για ολόκληρο χρόνο κυριαρχούσε στην ψυχή μου. Όμως μετά ξανά αφιέρωσα τον ελεύθερο χρόνο μου στην ποίηση. Το βιβλίο καταβρόχθισε η Λήθη…\nΑγαπητή Σελήνα, μπορείτε να μου εξηγήσετε πώς το βιβλίο μου βρέθηκε στη Νέα Ζηλανδία ύστερα από 350 χρόνια, και που είναι η αξία του;\n-\tΔυστυχώς, κύριε Σιωπηρέ η μνήμη μου έχει τη δυνατότητα να φορτωθεί τις Γενικές Γνώσεις από τον έβδομο αιώνα προ Χριστού ως το εικοστό ένατο, με Λεπτομέρειες τρίτου βαθμού και μόνο τον εικοστό πρώτο αιώνα φορτώθηκα με Λεπτομέρειες μέχρι τελευταίου, πέμπτου βαθμού. Μπορώ μόνο να σας πω, πως το 2342 ο πρωθυπουργός της Νέας Ζηλανδίας Άλεξ Σουίφτ δέχτηκε ένα δέμα με πρόχειρα τυπωμένο το βιβλίο σας από έναν Νεοζηλανδό που τον έλεγαν Τζον Κρέτση. Το βιβλίο συνόδευε μια μικρή επιστολή:\nΣας στέλνω αυτό το χειρόγραφο που βρήκα μες στο αρχείο του παππού μου που πρόσφατα πέθανε. Την προσοχή μου τράβηξε ο τίτλος "Ελλάδα, έτος 2500" (έχω ελληνικές ρίζες) και άρχισα να το διαβάζω. Γνωρίζω την ακούραστη δράση σας, εκτιμώ τις ιδέες και τις προτάσεις σας για να βγει η χώρα από την τραγική κατάσταση που βρίσκεται. Όταν διάβασα αυτό το βιβλίο (είναι μεταφρασμένο στα αγγλικά) σκεφτικά πως ο συγγραφέας του ο Ηρακλής Σιωπηρός που το έγραψε 340 χρόνια πριν σίγουρα θα ήταν φίλος και ομοϊδεάτης σας, αν ζούσε".\nΎστερα από οχτώ χρόνια ο Άλεξ Σουίφτ έγραφε στα απομνημονεύματά του "…διάβασα για τα προβλήματα της παιδείας, εκεί που ο Σιωπηρός με ειρωνεία και σαρκασμό έγραφε για τους δασκάλους και καθηγητές που δήθεν βγήκαν στους δρόμους της Αθήνας και ακολουθώντας την πορεία προς τη Βουλή ζητούσαν με κραυγές και συνθήματα δικαιώματα… για τους Έλληνες μετανάστες από Ρωσία και Αλβανία. Μετά άρχισα να διαβάζω τις σκέψεις, τις ιδέες του και τις προτάσεις του για βαθιά μεταρρύθμιση στην παιδεία "Γιατί προσπαθούμε να γεμίσουμε τα μυαλά των παιδιών με δογματικές γνώσεις, και δεν τους μαθαίνουμε να σκέφτονται; Γιατί τόσο ασχολούμαστε με το σώμα και παραμερίζουμε την ψυχή; Γιατί ήδη έχουμε διαβάσει το γενετικό κώδικα του ανθρώπινου σώματος και δεν ξέρουμε τίποτα για την ψυχή; Γιατί μπορούμε να θεραπεύσουμε εκατοντάδες αρρώστιες του σώματος και είμαστε ανήμποροι να κάνουμε κάτι με οποιαδήποτε ψυχασθένεια (μπορούμε μόνο να την πνίξουμε φορτώνοντας το σώμα με φάρμακα).\nΜήπως βαδίζουμε προς το σκοτάδι και όχι προς το φως; Μήπως πρέπει ν' αλλάξουμε την πορεία μας κάνοντας στροφή 180 μοίρες;\nΑναρωτήθηκα, ποιος πραγματικά ασχολείται με την ψυχή: Η ψυχολογία; Όχι! Η φιλοσοφία και η θρησκεία; Ίσως! Έχουμε πολλά μηνύματα από το παρελθόν και το παρόν. Η αδιαφορία για το σώμα και το ενδιαφέρον για τη σκέψη και τη σοφία έχουν δώσει στον άνθρωπο αληθινή γνώση. Η ολιγωρία για το σώμα και η ασχολία με την προσευχή και το διαλογισμό έχουν δείξει στην ανθρωπότητα αληθινά θαύματα. Το μεγάλο πρόβλημα είναι ποιος πολιτικός άνδρας είναι έτοιμος να το καταλάβει και μετά να έχει τη θέληση και τη δύναμη να κάνει αυτές τις βαθιές μεταρρυθμίσεις στην παιδεία".\nΜε έκπληξη αντιλήφθηκα πως είναι ακριβώς αυτά που εγώ ο ίδιος εδώ και τέσσερα χρόνια προσπαθώ να κάνω στην παιδεία. Ήταν ένα καλό έναυσμα, μια έγκαιρη υποστήριξη, δυνατή ώθηση από το παρελθόν για να συνεχίσω τις αφάνταστα δύσκολες αλλαγές.\nΎστερα από δεκαέξι χρόνια, όταν οι μεταρρυθμίσεις έφεραν τους πρώτους καρπούς, έδωσα το βιβλίο για δημοσίευση, είχε μεγάλη επιτυχία".\nΟ Άλεξ Σουίφτ ήταν εκείνος που έσωσε τον πλανήτη μας.\nΣ' αυτόν τον πολιτικό η Φύση εκτέλεσε το καθήκον της και γέννησε έναν Άνδρα: δραστήριο και σοφό, ένα κράμα πολύ σπάνιο, που εμφανίστηκε ακριβώς εκείνη τη στιγμή, όταν η Γη ήταν έτοιμη ν' αλλάξει τον άξονά της. Στο αποκορύφωμα έφτασαν τα κακά καιρικά φαινόμενα: αλλαγή κλίματος, επικίνδυνη μεγέθυνση της τρύπας του όζοντα, πλημμύρες, μπουρίνια, σεισμοί, πυρκαγιές, καθημερινές καταστροφές πάνω στη γη, στη θάλασσα και τον ουρανό. Παντού ανθούσαν τα δηλητηριώδη λουλούδια της κοινωνίας: τρομοκρατία, εγκληματικότητα, ναρκομανία, πορνεία. Θέριζε τους νέους και ηλικιωμένους η νέα μάστιγα του τελευταίου αιώνα, η αυτοκτονία. Οι αχόρταγες καταναλωτικές τάσεις στην κοινωνία και η υψηλή τεχνολογία από μόνοι τους είχαν επιδεινώσει την κατάσταση.\nΩς ιδρυτής και επικεφαλής ενός μικρού κόμματος ο Άλεξ Σουίφτ στην ηλικία των 32 ετών έγινε πρωθυπουργός της χώρας του. Πολύ γρήγορα αναγνωρίστηκε ως αναμφισβήτητος ηγέτης του λαού της Νέας Ζηλανδίας. Ο "Σολομών του εικοστού τέταρτου αιώνα" όπως τον έλεγαν οι φίλοι του, όταν απέκτησε δύναμη και επιρροή άρχισε τις μεταρρυθμίσεις προσκαλώντας στο μικρό νησί του τους "γραφικούς και γελωτοποιούς" της Ιστορίας: τους Δασκάλους, οπαδούς και ερμηνευτές του Σωκράτη, του Διογένη, τους λάμα, τους μαχάτμα (Μεγάλη Ψυχή) του Θιβέτ και της Ινδίας.\nΠολλές ήταν οι ώρες των συζητήσεων των σοφών με τον Άλεξ Σουίφτ.\nΗμέρες και νύχτες πέρασαν σε μεγάλες αίθουσες με την "ομάδα SOS" τα μέλη της κυβέρνησης και όλοι οι διευθυντές μικρών και μεγάλων οργανισμών και υπηρεσιών του κράτους.\nΜετά ήρθε η σειρά του λαού. Τα πιο μεγάλα ανοιχτά και κλειστά στάδια εφτά μήνες άκουγαν τους Δασκάλους που μιλούσαν για το Καλό και Κακό, για την Αλήθεια και το Ψέμα, για την Αγάπη και το Μίσος, για τη σημασία της Γνώσης και του Διαλογισμού.\nΚύριε Σιωπηρέ, εδώ ήταν η αξία του βιβλίου σας, εδώ ήταν η αξία της προσωπικότητάς σας για την οποία σας φέραμε στη ζωή.\n-\tΣυγνώμη, φοβάμαι δεν πάτε καθόλου καλά με τις αξίες και προτεραιότητες. Θέλετε να σας πω ονόματα ανθρώπων του εικοστού αιώνα, που…\n-\tΝαι, μάλιστα, έχετε δίκαιο ό,τι αφορά τις προτεραιότητες, αλλά εδώ προέκυψε ένα τεχνικό πρόβλημα το οποίο δε μας επέτρεψε να ξαναζωντανέψουμε π. χ. την Ελένα Μπλαβάτσκαγια ή τον Όσσο που και οι δυο ύστερα από το θάνατό τους αποτεφρώθηκαν. Είχαμε μόνο τη στάχτη της κυρίας Μπλαβάτσκαγια, αφού τον τάφο του Όσσο βεβήλωσαν οι φανατικοί ινδουιστές του εικοστού δεύτερου αιώνα. Δυστυχώς η στάχτη αποδείχτηκε μη κατάλληλη για να περάσει την διαδικασία της Σωματοαναγέννησης, χρειάζονται οστά, νύχια ή μαλλιά. Παρ' όλο που στον εικοστό πρώτο αιώνα γενικώς παραδεδεγμένος τρόπος ταφής ήταν η αποτέφρωση, εσείς είχατε κανονικό τάφο με φέρετρο και η τοποθεσία του τάφου σας είναι γνωστή. Και το βασικό: θέλαμε να γνωρίζουμε έναν άνθρωπο το όνομα του οποίου στενά συνδέεται με το όνομα του Πρώτου Πολίτη της Γης, γιατί τον ίδιον τον Άλεξ Σουίφτ δεν έχουμε τη δυνατότητα να επαναφέρουμε στη ζωή.\n-\tΣελήνα, κορίτσι μου, έτσι συνήθισα να απευθύνομαι στα συγγενικά μου πρόσωπα και στις γυναίκες που εκτιμώ, ελπίζω να μη σε πειράζει αυτή η οικειότητα, θέλω να ξέρεις ότι με αυτόν τον τρόπο εκφράζω την συμπάθειά μου.\n-\tΕυχαριστώ, αγαπητέ μου φίλε Ηρακλή. Δέχομαι την πρότασή σου να μιλάμε στον ενικό.\n-\tΘαυμάσια! Λοιπόν, Σελήνα, κορίτσι μου, η κάθε λέξη σου γεννάει και μια ερώτηση. Νιώθω πως δεν πρόκειται να βάλω σε μια τάξη τις αμέτρητες ερωτήσεις για το παρελθόν, έρχονται σαν ασταμάτητη βροχή. Όμως κάτι μου λέει, ότι πρέπει να κάνω μια ερώτηση και για το παρόν.\nΑν κατάλαβα σωστά, η μακρόχρονη συζήτηση δεν είναι κάτι συνηθισμένο για σας τους δυο. Μήπως πρέπει να ξεκουραστείτε;\n-\tΝαι, ευγενικέ μου φίλε Ηρακλή, πραγματικά δεν είμαστε συνηθισμένοι (ειδικά ο κύριος Ούριος Άνεμος) ούτε να μιλάμε, ούτε να ακούμε τόση ώρα. Πριν φύγουμε πρέπει να σου πω, ότι αύριο το πρωί η συζήτηση μας θα συνεχιστεί. Βρισκόμαστε μες στο βουνό, δεν μπορείς να βγεις έξω, αυτό θα γίνει αργότερα. Το θυροτηλέφωνο που βλέπεις δίπλα στην εξώπορτα είναι για επικοινωνία μαζί μου.\nΌταν οι οικοδεσπότες φύγανε και ο Ηρακλής έμεινε μόνος, άρχισε να ερευνά το διαμέρισμά του. "Σίγουρα είναι κάτι φτιαχτό για την υποδοχή μου. Είναι ένα απλό διαμέρισμα, (μοιάζει με το δικό μου) από της αρχές του εικοστού πρώτου αιώνα". Ο Ηρακλής πάτησε τον διακόπτη και το φως έσβησε, αντιλήφθηκε ότι το σκοτάδι ήταν απόλυτο και με βιασύνη ξανάνοιξε το φως. Μπήκε στο υπνοδωμάτιο, άνοιξε την πόρτα της γκαρνταρόμπας και είδε ένα σορό ρούχων: παντελόνια, πουκάμισα, κουστούμια, εσώρουχα και όλα όσα χρειάζεται ένας άνδρας. Στην κουζίνα το βλέμμα του εντόπισε το ψυγείο, το πλυντήριο πιάτων, την ηλεκτρική κουζίνα, το τραπέζι με 2 καρέκλες. Άνοιξε το ψυγείο, είχε διάφορα τρόφιμα, όμως τα περισσότερα ήταν λαχανικά και φρούτα. "Γνωρίζουν ότι είμαι χορτοφάγος", διαπίστωσε ο Ηρακλής και πήρε το αγαπημένο του φρούτο, ένα αχλάδι, η γεύση του οποίου ήταν γνωστή στον Ηρακλή. "Αν δεν έχουν πράσινο τσάι, τότε η διαμονή μου εδώ δε θα είναι και τόσο ευχάριστη", σκέφτηκε ο Ηρακλής, ψάχνοντας το αγαπημένο του τσάι. Σ' ένα από τα ράφια της ντουλάπας που βρισκόταν δίπλα στο ψυγείο βρήκε τη συσκευασία με διαλυώμενο τσάι μέσα σε διαλυώμενα φακελάκια. Την σκέψη να φτιάξει ένα τσάι την απέρριψε, γιατί ύστερα από το αχλάδι δεν ήθελε τίποτα. Μετά άνοιξε τη βρύση του νεροχύτη και με περιέργεια παρακολουθούσε πως τρέχει το νερό, αποφασισμένος πήρε ένα ποτήρι, το γέμισε και ήπιε μερικές γουλιές. Μετά ηχηρά γέλασε, αφού θυμήθηκε πως ήδη είχε πιει νερό, όμως αυτό ήταν πριν γνωρίσει ότι έκανε ένα ταξίδι χιλίων ετών από το παρελθόν στο μέλλον.\nΑυτή τη στιγμή κατανόησε πως είναι μόνος. Η Γαλήνη! ο πόνος ήταν δυνατός και η καρδιά του ήταν έτοιμη να σταματήσει. Η κατανόηση ότι τα αγαπημένα του πρόσωπα εδώ και αιώνες είναι πεθαμένοι, πως δε θα δει ποτέ τη Γαλήνη, τα παιδιά του, τα εγγόνια του τον τρόμαξε φοβερά, τα πόδια του λύγισαν και βρέθηκε καθισμένος πάνω στην άκρη μιας καρέκλας. Τα δάκρυα γέμισαν τα μάτια του και ελεύθερα χύθηκαν πάνω στα μάγουλα του γεμίζοντας τα αυλάκια των ρυτίδων που μετέφεραν την φαρμακερή πίκρα στο στόμα του. Οι αναμνήσεις, η μία μετά από την άλλη σαν βελόνες έφταναν στην καρδιά του και προκαλούσαν θλίψη και πόνο. Μετά θυμήθηκε πως εκεί, στο 2025, όταν έμαθε ότι σε λίγο θα πεθάνει, δεν είχε νιώσει καθόλου αυτό το φοβερό πόνο της ψυχής, δε φοβόταν το θάνατο, όμως τώρα φοβήθηκε τη… ζωή.\nΣε λίγο η θηλιά των αβάσταχτων σκέψεων αποδυνάμωσε… Με φόβο πως αυτήν τη νύχτα δεν πρόκειται να κοιμηθεί ο Ηρακλής πέρασε στο υπνοδωμάτιο, χαμήλωσε το φως και ξάπλωσε στο κρεβάτι. Η πρώτη σκέψη-παρατήρηση για την παράξενη ανατριχιαστική σιγή, ήταν και η τελευταία… μετά τον κυρίευσε ένας βαθύς, χωρίς όνειρα, ύπνος.\nΝέα | Η δεύτερη ημέρα


Σε κρίσιμη καμπή έχουν εισέλθει οι έρευνες της Ελληνικής Αστυνομίας για την ανεύρεση του 22χρονου κρητικού σπουδαστή της Γαλακτοκομικής Σχολής Ιωαννίνων Ευάγγελου Γιακουμάκη, ο οποίος έχει εξαφανιστεί πριν από έναν μήνα. Καθώς οι έρευνες τόσο του κλιμάκιου της Ασφάλειας Θεσσαλονίκης όσο και των αστυνομικών των Ιωαννίνων δεν έχουν αποδώσει κάποιους…\nΑύξηση κατά 5,1% παρουσίασε ο ενοποιημένος τζίρος της Space Hellas για το 2014 και ανήλθε στα € 43,1 εκ. έναντι € 41 εκ. το 2013. Τα μεικτά κέρδη μειώθηκαν σε € 12,4 εκ. το 2014 έναντι € 13,2 εκ. το 2013, χωρίς η μείωση αυτή να επηρεάσει το EBITDA το…\nΣελίδα 396 από 401


Αξίζει να επισκευάσω τον παλιό μου διάδρομο?\nΑπό leo 0 Σχόλια 6664 Προβολές\nΕίναι γεγονός ότι την τελευταία δεκαετία οι διάδρομοι γυμναστικής πωλούνται πλέον σε χαμηλότερη τιμή, σε αυτό βοήθησε και το ευρώ σε σχέση με το δολάριο που γίνονται οι συναλλαγές στις χώρες κατασκευής των διαδρόμων γυμναστικής.\nΑς δούμε όμως μερικά παραδείγματα που θα σας βοηθήσουν να καταλήξετε στο δίλημμα που έχετε αυτήν την στιγμή ‘’να επισκευάσω τον παλιό μου διάδρομο ή να αγοράσω έναν καινούριο’’.\nΟι περισσότεροι διάδρομοι της προηγούμενης δεκαετίας ήταν στιβαρές κατασκευές με δυνατούς κινητήρες καλή δομή καλωδίωσης και καντράν καθώς και πολύ καλά συγκολλημένα πλαίσια ( σκελετός ).\nΓια να γίνω όμως πιο κατανοητός ας δούμε μαζί ένα παράδειγμα βάση τιμών αγοράς .\nΈνας διάδρομος με κινητήρα 2hp το 2008 είχε από 700€ έως και 1500€ με βασικό κριτήριο ακόμη και σήμερα την μάρκα του διαδρόμου και τα πλήρη χαρακτηριστικά του πχ. Πλάτος τάπητα, κλίση ηλεκτρική, υδραυλική αναδίπλωση κ.α.\nΣήμερα ένας διάδρομος 2hp κοστίζει από 400€ έως και 900€ αμέσως διακρίνουμε μια τεράστια διαφορά τιμής που αυτό οφείλετε στην ισοτιμία των νομισμάτων αλλά και στην ποιότητα κατασκευής των διαδρόμων που πλέον όπως και σε όλα τα καταναλωτικά αγαθά μικραίνει ο χρόνος ζωής τους.\nΠοια είναι όμως τα χαρακτηριστικά που κάνουν έναν παλιό διάδρομο πλήρως επισκευασμένο «καλύτερο από έναν καινούριο»?.\nΤο brand name ( η μάρκα του )\nΗ στιβαρή κατασκευή\nΗ ιπποδύναμη του\nΗ ποιότητα υλικών\nΗ αγάπη σας που τον έχετε τόσα χρόνια και έχετε κάνει μαζί ατελείωτα χλμ. Χειμώνα καλοκαίρι!.\nΕμείς εδώ στην Power Force διαθέτουμε εξειδικευμένο προσωπικό που θα έρθει στο χώρο σας να εκτιμήσει την βλάβη του διαδρόμου σας και θα σας συμβουλέψει αν θα πρέπει να τον φτιάξετε ή θα ήταν καλύτερα σας προτείνουν ένα νέο διάδρομο.\nΌπως και να έχει η τελική απόφαση είναι δική σας, στο κατάστημά μας θα βρείτε μια μεγάλη γκάμα με επώνυμους διαδρόμους γυμναστικής και εγγύηση από 2 έτη έως και 10έτη.\nΕτικέτες: επισκευες διαδρομων, service, αλλαγη τάπητα διαδρόμου, επισκευή πλακέτας, περιέλιξη μοτέρ,\nΚωδικός Προϊόντος: DT-DARK TREND\nΟ διάδρομος Diadora Dark-Trend μαγνητικής &al..\nWeb only Έως 18 άτοκες -39 % Μη διαθέσιμο


Βιομηχανία προϊόντων ζύμης 2012-2013\nΖύμες, 2016 Ζύμες, 2015 Ζύμες, 2014-2015 Ζύμες, 2013-2014 Ζύμες, 2012-2013\nΟ βιομηχανικός τομέας παραγωγής νωπών και κατεψυγμένων προϊόντων ζύμης παρουσίασε το 2012, σε σύγκριση με το 2011, μειωμένα κατά 5% κέρδη προ φόρων, τόκων και αποσβέσεων (41,6 εκατ. ευρώ σύμφωνα με τα διαθέσιμα στοιχεία), βελτιωμένα όμως ως ποσοστό των πωλήσεων στο 9,9% των συνολικών εσόδων του (9,3% το 2011), σε συνθήκες πτώσης των εσόδων του κατά 10% και σταθεροποίησης του μεικτού περιθωρίου κέρδους του (31,2% τόσο το 2012 όσο και το 2011). Λόγω απομειώσεων στοιχείων του πάγιου ενεργητικού και άλλων ανόργανων δαπανών, καθώς και αυξημένων προβλέψεων για κινδύνους, ο τομέας το 2012 κατέγραψε αυξημένες ζημιές. Εξαιτουμένων αυτών, ο τομέας ήταν κερδοφόρος, με μειωμένα κατά 5% καθαρά κέρδη.\nΜεικτά κέρδη 130,7 εκατ. ευρώ περίπου, μειωμένα κατά 10% (-15 εκατ. ευρώ).\nΚέρδη προ φόρων, τόκων και αποσβέσεων (EBITDA), ύψους 41,6 εκατ. ευρώ, μειωμένα κατά 5% (-2 εκατ. ευρώ περίπου).\nΚέρδη προ φόρων και τόκων (EBIT) 24,1 εκατ. ευρώ, μειωμένα κατά 4% (-1 εκατ. ευρώ) και ίσα προς το 5,7% των πωλήσεων, έναντι αντίστοιχου ποσοστού 5,4% το 2011 (κέρδη 25,1 εκατ. ευρώ).\nΖημιές προ φόρων 66 εκατ. ευρώ, που ισοδυναμούν με επιδείνωση κατά 19,7 εκατ. ευρώ περίπου (ζημιές 46,3 εκατ. ευρώ περίπου το 2011), κυρίως λόγω απομειώσεων ενεργητικού της εταιρείας CHIPITA ABEE (ζημιές προ φόρων 76,9 εκατ. ευρώ). Εξαιρουμένης αυτής, προκύπτουν κέρδη προ φόρων 10,9 εκατ. ευρώ, μειωμένα κατά 5% και ίσα προς το 3,6% των πωλήσεων (επίσης 3,6% το 2011).\nΚαθαρές ζημιές, μετά την πρόβλεψη για φόρους, ύψους 68,6 εκατ. ευρώ περίπου, που ισοδυναμούν με επιδείνωση κατά 18,1 εκατ. ευρώ περίπου (ζημιές 50,5 εκατ. ευρώ περίπου το 2011). Εξαιρουμένης της CHIPITA ABEE (καθαρές ζημιές 76 εκατ. ευρώ), προκύπτουν καθαρά κέρδη προ φόρων 7,4 εκατ. ευρώ, αυξημένα κατά 20% και ίσα προς το 2,4% των πωλήσεων (1,9% το 2011).\nΗ ΕΥΡΩΠΑΪΚΗ ΣΦΟΛΙΑΤΑ AΕ (Θεσσαλονίκη) έσοδα 0,39 εκατ. ευρώ, μειωμένα έναντι εκείνων του 2011 (0,67 εκατ. ευρώ) κατά 42,3%, EBITDA -0,08 εκατ. ευρώ (-0,05 εκατ. ευρώ το 2011), κέρδη προ φόρων -0,15 εκατ. ευρώ (-0,09 εκατ. ευρώ) και καθαρά κέρδη -0,15 εκατ. ευρώ (-0,10 εκατ ευρώ), απασχολώντας συνολικά κεφάλαια 0,78 εκατ. ευρώ στο τέλος της χρήσης (ίδια κεφάλαια 0,26 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι -10,9%.\nΗ ΜΑΓΕΙΡΑ ΑΦΟΙ ΑΒΕΕ (Αττική) έσοδα 3,83 εκατ. ευρώ, μειωμένα έναντι εκείνων του 2011 (3,94 εκατ. ευρώ) κατά 2,9%, EBITDA 0,21 εκατ. ευρώ (0,34 εκατ. ευρώ το 2011), κέρδη προ φόρων 0,07 εκατ. ευρώ (0,19 εκατ. ευρώ) και οριακά θετικά καθαρά κέρδη (0,13 εκατ ευρώ το 2011), απασχολώντας συνολικά κεφάλαια 1,04 εκατ. ευρώ στο τέλος της χρήσης (ίδια κεφάλαια 0,39 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 20,2%.\nΗ ΜΠΡΑΚΟΠΟΥΛΟΣ - ΕΛΛΗΝΙΚΟΣ ΦΟΥΡΝΟΣ ΑΒΕΕ (Αττική) έσοδα 14,15 εκατ. ευρώ, μειωμένα έναντι εκείνων του 2011 (15,06 εκατ. ευρώ) κατά 6,0%, EBITDA 1,45 εκατ. ευρώ (1,87 εκατ. ευρώ το 2011), κέρδη προ φόρων 1,17 εκατ. ευρώ (1,48 εκατ. ευρώ) και καθαρά κέρδη 0,91 εκατ. ευρώ (0,93 εκατ ευρώ), απασχολώντας συνολικά κεφάλαια 8,95 εκατ. ευρώ στο τέλος της χρήσης (ίδια κεφάλαια 6,75 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 16,2%.\nΗ ΝΕΝΔΟΣ Σ. SELECT ΑΡΤΟΠΟΙΙΑ ΑΕ (Θεσσαλονίκη) έσοδα 18,29 εκατ. ευρώ, αυξημένα έναντι εκείνων του 2011 (17,58 εκατ. ευρώ) κατά 4,0%, EBITDA 3,51 εκατ. ευρώ (3,12 εκατ. ευρώ το 2011), κέρδη προ φόρων 2,88 εκατ. ευρώ (2,48 εκατ. ευρώ) και καθαρά κέρδη 2,37 εκατ. ευρώ (1,92 εκατ ευρώ), απασχολώντας συνολικά κεφάλαια 32,89 εκατ. ευρώ στο τέλος της χρήσης (ίδια κεφάλαια 27,29 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 10,7%.\nΗ ΠΡΟΪΟΝΤΑ ΖΥΜΗΣ ΡΟΔΟΥΛΑ AΕ (Αττική) έσοδα 12,22 εκατ. ευρώ, μειωμένα έναντι εκείνων του 2011 (13,78 εκατ. ευρώ) κατά 11,3%, EBITDA 1,45 εκατ. ευρώ (1,05 εκατ. ευρώ το 2011), κέρδη προ φόρων 0,23 εκατ. ευρώ (0,03 εκατ. ευρώ) και καθαρά κέρδη 0,15 εκατ. ευρώ (-0,03 εκατ ευρώ), απασχολώντας συνολικά κεφάλαια 12,90 εκατ. ευρώ στο τέλος της χρήσης (ίδια κεφάλαια 2,28 εκατ. ευρώ). Η απόδοση του μέσου ενεργητικού της τη χρήση 2012 σε EBITDA είναι 11,2%.\nΠρώτη δημοσίευση: ΑΠΕ, 19 Σεπτεμβρίου 2013


Ο πεντάλογος της σωστής χρήσης των Μέσων Μεταφοράς\nΑρχική σελίδαΕλλάδαΟ πεντάλογος της σωστής χρήσης των Μέσων Μεταφοράς\nΠέντε βασικούς κανόνες που πρέπει να ακολουθούν οι επιβάτες των Μέσων Μαζικής Μεταφοράς, για την αποφυγή εξάπλωσης του κορονοϊού, κατά τη σταδιακή άρση των περιορισμών από την 4η Μαΐου, ανέφερε ο υπουργός Υποδομών και Μεταφορών, κ. Κώστας Καραμανλής, μιλώντας στον τηλεοπτικό σταθμό ΑΝΤ1.\n«Καταλαβαίνω την κόπωση των πολιτών, έχουμε μείνει έξι εβδομάδες μέσα στα σπίτια μας και είναι απολύτως φυσιολογικό να θέλουμε να μετακινηθούμε, αλλά αν δεν είναι ανάγκη, καλό είναι να αποφύγουμε τα Μέσα Μαζικής Μεταφοράς» είπε ο κ. Καραμανλής.\n-Αυτήν την περίοδο δεν χρησιμοποιούμε Μέσα Μαζικής Μεταφοράς, εάν μπορούμε να μετακινηθούμε με κάποιο άλλο μέσο.\n-Κρατάμε τις αποστάσεις που ορίζουν οι ειδικοί.\nΤο υπουργείο Μεταφορών θα αξιοποιήσει το προσωπικό ως βοηθούς επιβατών, οι οποίοι θα βρίσκονται στους 45 σημαντικότερους σταθμούς ανταποκρίσεων του Μετρό με λεωφορεία ανέφερε ο κ. Καραμανλής. Οι βοηθοί επιβατών θα παρέχουν συμβουλές στο κοινό ώστε να αποφεύγεται συνωστισμός και θα υπενθυμίζουν τη χρήση μάσκας.\n«Κάνουμε ό,τι είναι δυνατόν για να εξυπηρετήσουμε το επιβατικό κοινό και να προστατεύσουμε και τους οδηγούς των λεωφορείων και των συρμών και όλους τους εργαζόμενους στα Μέσα Μαζικής Μεταφοράς, οι οποίοι είναι στην πρώτη γραμμή», τόνισε.\n«Αυτή τη στιγμή κυκλοφορούν στην Αθήνα, λόγω της μείωσης της επιβατικής κίνησης, γύρω στα 550 λεωφορεία. Από την άλλη εβδομάδα θα είμαστε έτοιμοι να βγάλουμε όλο το στόλο των λεωφορείων που φτάνει στον αριθμό των 1.100. Μακάρι να είχαμε τη δυνατότητα να βγάλουμε κι άλλα λεωφορεία στους δρόμους, αλλά αυτήν τη στιγμή, δεν υπάρχουν» είπε χαρακτηριστικά.\nΌσον αφορά στη Θεσσαλονίκη ο κ. Καραμανλής σημείωσε ότι: «Θα έχουμε 350 οχήματα από 219 που παραλάβαμε, γιατί σας θυμίζω ότι έχουμε δώσει δρομολόγια στα ΚΤΕΛ και έχουν προστεθεί άλλα 100 οχήματα».\nΟ υπουργός Υποδομών και Μεταφορών υπενθύμισε ότι οι κάτοχοι καρτών απεριόριστων διαδρομών για τα Μέσα Μαζικής Μεταφοράς, μηνιαίας ή μεγαλύτερης διάρκειας, που δεν έκαναν χρήση λόγω των περιοριστικών μέτρων, δεν θα χάσουν τα χρήματα τους.\nΣε αυτούς θα δοθεί πίστωση στην αγορά της επόμενης κάρτας, ενώ για να ενισχυθούν τα έσοδα των αστικών συγκοινωνιών, σχεδιάζεται να παρέχεται επιπλέον έκπτωση 10% για όσους προμηθευτούν ετήσιες κάρτες.\nΕρωτηθείς ποιος θα επιβάλλει τα πρόστιμα για τη μη χρήση μάσκας στα Μέσα Μαζικής Μεταφοράς, ο κ. Καραμανλής εξήγησε ότι αυτή τη στιγμή μόνο η Αστυνομία έχει αυτή τη δικαιοδοσία. Άφησε όμως ανοιχτό το ενδεχόμενο, ανάλογα με την πορεία των πραγμάτων, να επεκταθεί η δυνατότητα αυτή και στους μόνιμους υπαλλήλους - ελεγκτές.\n«Πρώτα πρέπει να έχουμε στο μυαλό μας το σύνθημα: "Σκέψου τον εαυτό σου. Σκέψου τον διπλανό σου"», δήλωσε.


Αγένεια - Κριτικές για Ζαϊρέ, Ιωάννινα, Ελλάδα - Tripadvisor\nΖαϊρέ: Εστιατόρια στην περιοχή\nΑγένεια - Ζαϊρέ\nΚριτική για: Ζαϊρέ\nΣτρ. Παπάγου 5, Ιωάννινα 45444, Ελλάδα\n+30 2651 033661\nΝο 13 από 273 Εστιατόρια για: Ιωάννινα\nΠεριγραφή: Ζαϊρέ σημαίνει Μεζέ... Ήρθε για να δώσει ζωή στην περιοχή του Μώλου. Ένα μεζεδοπωλείο που θα γίνει το νέο στέκι της πόλης για παραδοσιακή, ελληνική κουζίνα με πολίτικες επιρροές και γεύσεις, καλή παρέα, εκλεκτό τσίπουρο, ούζο και μεγάλη ποικιλία από μπύρες και κρασιά. Ένας χώρος προσεγμένος με εκπληκτική θέα και σκοπό να προσφέρει ποιοτικούς και πεντανόστιμους μεζέδες. Must try: Ο νταβάς του Ζαϊρέ Το Πεϊνιρλί με κασέρια και σουτζούκι Οι Τηγανιές & Σχάρες Το Πολίτικο Καζάν Ντιπί & Κεσκιούλ Το θεϊκό Κιουνεφέ με παγωτό ντοντουρμά\nΤο διαλέξαμε για την τοποθεσία, και κάτσαμε αφότου κάναμε μια έρευνα αγοράς. Κάναμε μια ερώτηση για το μενού και η απάντηση "ότι γράφει" με αγένεια. Έπειτα, θέλοντας να παραγγείλουμε, περιμέναμε ώρα, μας είδαν, μας είπαν ότι έρχονται να πάρουν παραγγελία, αλλα εκεί μείναμε, παρόλο που δεν υπήρχε πελατεία, μονάχα 1-2 τραπέζια. Όπως ήταν φυσικό, σηκωθήκαμε και φύγαμε. Από φαί, δε ξέρουμε αν ήταν καλό ή όχι, αλλά η συμπεριφορά ήταν αντιεπαγγελματική.\nΡωτήστε το χρήστη makli92 για το Ζαϊρέ\n1 Ευχαριστούμε, makli92\nΠολύ ωραία αυλή καλά διακοσμημένη, ωραίο φαγητό και ποιοτική μουσικη.φιλικη εξυπηρέτηση και καλές τιμες\nΡωτήστε το χρήστη elenagergon για το Ζαϊρέ\nΗ κριτική γράφτηκε 17 Απριλίου 2020\nΈνας υπέροχος χώρος με μια μαγευτική αυλή, Πολύ κακό όμως Φαγητό μέτριο και ήρθε στο τραπέζι με 1 ώρα καθυστέρηση. Επίσης προηγήθηκαν επισκέπτες που ήρθαν πολύ αργότερα από εμάς πράγμα που αποδεικνύει ότι δεν υπάρχει στοιχειώδη οργάνωση. δυστυχώς δε μείναμε καθόλου ικανοποιημένοι όσο για της τιμές πολύ υψηλές.\nΡωτήστε το χρήστη irak21n για το Ζαϊρέ\nποιότητα και ποσότητα στο φαγητό\nειμασταν ένα γκρουπ εξυπηρετηθηκαμε στην πάνω αίθουσα. Το φαγητό πολύ καλό και πλούσιο.Η ζωντανή μουσική πολύ καλη\nΡωτήστε το χρήστη katsik-george για το Ζαϊρέ\npolu kalo fagito\npolu kalo to fagito , polu wraiaos xwros dipla sth limnh . grigorh k amesi epsipiretisi k polu eugeniko prwsopiko !!!\nΡωτήστε το χρήστη Theodore Z για το Ζαϊρέ\nΖαϊρέ: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΖαϊρέ: Έχετε πάει; Μοιραστείτε τις εμπειρίες σας!


Μικρασιάτες πρόσφυγες στη Φθιώτιδα.Μαρτυρίες\nΟι Έλληνες πρόσφυγες που είχαν καταγωγή από τις πόλεις και τα χωριά της Μ.Ασίας εγκαταστάθηκαν στη Λαμία (Νέα Μαγνησία, Μεγάλη Βρύση), τη Στυλίδα, τη Λοκρίδα (Μώλος, Αταλάντη, Αγιος Κωνσταντίνος) και αντιμετώπισαν μεγάλες δυσκολίες τα πρώτα χρόνια. Στην αρχή, οι περισσότεροι έκαναν έναν αγώνα επιβίωσης ζώντας σε συνθήκες μεγάλης φτώχειας. Η εργατικότητα, η αξιοπρέπεια, ο κοινός πόνος και καημός για τις χαμένες πατρίδες, ο πολιτισμός που κουβαλούσαν, τα ελληνικά ήθη και έθιμα τους κράτησαν ενωμένους και τους έδωσαν δύναμη να ξεπεράσουν αυτές τις δυσκολίες με τον καιρό. Σε αυτή τη σελίδα καταγράψαμε αληθινές μαρτυρίες ανθρώπων που βίωσαν τον ξεριζωμό και τις δυσχέρειες προσαρμογής στη νέα τους πατρίδα, τη Φθιωτική γη, πριν πολλά χρόνια. Οι γραπτές μαρτυρίες προέρχονται από το αρχείο καταγεγραμμένων αφηγήσεων προσφύγων α' γενιάς του Συλλόγου Μικρασιατών Ανατολικής Φθιώτιδας για όσους πρόσφυγες εγκαταστάθηκαν στην περιοχή της Στυλίδας. Για τους πρόσφυγες που εγκαταστάθηκαν στην περι…\nΕθελοντική αιμοδοσία στο Mώλο\nΔΗΜΟΣ ΜΩΛΟΥ – ΑΓ. ΚΩΝ/ΝΟΥ ΔΗΜΟΤΙΚΗ ΕΝΟΤΗΤΑ ΜΩΛΟΥ Η τράπεζα αίματος του Δημοτικής Ενότητας Μώλου πολλές φορές χρειάσθηκε να καλύψει έκτακτες ανάγκες συνανθρώπων – συμπολιτών μας . Τις περισσότερες από αυτές , δυστυχώς , βρέθηκε στην ανάγκη να δανειστεί από τα νοσοκομεία διότι το δικό της δεν επαρκούσε ή είχε εξαντληθεί . Η πρόσφατη αιμοδοσία που πραγματοποιήθηκε , δεν κάλυψε τις ανάγκες που προέκυψαν . Φέτος θα έρθει η ΚΙΝΗΤΗ ΜΟΝΑΔΑ του ΤΖΑΝΕΙΟΥ ΝΟΣΟΣΚΟΜΕΙΟΥ την Κυριακή 30 Ιουλίου για να γίνει η αιμοδοσία μέχρι τις 13:00 μ.μ Η προσφορά της τράπεζας μας είναι βαθύτατα ανθρωπιστική σε όλους όσους κατά καιρούς την είχαν ανάγκη. Για το λόγο αυτό η δικιά σου ενεργός συμμετοχή σε αυτήν εξασφαλίζει : Tην συνέχιση της ύπαρξηςτης Τράπεζας Αίματος του Δήμου μας. Τον έλεγχο της υγείας σου κάθε φορά που δίνεις αίμα ( γίνεται αδρός έλεγχος που μπορεί να αποκαλύψει κάποιο πρόβλημα , αναιμία , υπέρταση , καρδιολογικό , και μπορεί να θεραπευτεί έγκαιρά ). Εκτελείς κοινωνικό καθήκον αφού η προσφορά σε αίμα …\nΙστορική περιγραφή-Αναδρομή: Το ΔΗ.ΠΕ.ΘΕ. Ρούμελης με έδρα τη Λαμία, το μοναδικό στην Περιφέρεια Στερεάς Ελλάδας, εντάχθηκε στο δίκτυο των ΔΗ.ΠΕ.Θ…


“Για της πατρίδος την ελευθερία…” | Χριστιανική Φοιτητική Δράση\n“Για της πατρίδος την ελευθερία…”\n[Θεσσαλονίκη] Τα νέα μας✎ [αρχείο-θεσ], διαλέξεις, φωτογραφίες, χριστιανικές ομιλίες\t1.144\t09.12.10\n3 απαντήσεις☞ https://www.xfd.gr/?p=14825 Εκτύπωση\n«Όποιος λείπει από την αυριανή ομιλία θα χάσει. Αυτό που θα γίνει αύριο εδώ δεν μπορεί να το μεταδώσει καμία κάμερα»! Αυτά ήταν τα λόγια του κ. Νικόλαου Αργυρόπουλου, προέδρου του Συλλόγου Βετεράνων Ελλαδιτών Αγωνιστών του ’74 στην Κύπρο, την Δευτέρα 29.11.10, την παραμονή της ομιλίας, σε έναν κλειστό κύκλο φοιτητών της ΧΦΔ. Και δεν είχε άδικο… Βέβαια δεν μας είπε περισσότερα, διότι ήθελε να μας κάνει μια έκπληξη, όπως μας δήλωσε.\nΤην Τρίτη 30 Νοεμβρίου 2010 λοιπόν, μια ώρα πριν την εκδήλωση, εμφανίστηκε ο κ. Νίκος Αργυρόπουλος με την σύζυγό του. Μαζί του όμως ήρθε και μια «γιαγιά», γκριζομάλλα, ταπεινή, με το χαμόγελο στα χείλη — δεν μας συστήθηκε (μέρος της έκπληξης!). Ωστόσο κάποιος από μας την αναγνώρισε. Ήταν η Ελένη Φωκά, η δασκάλα της Κύπρου, η δασκάλα του γένους!\nΗ ώρα περνούσε και καθώς ήμασταν συγκλονισμένοι με την παρουσία της κ. Φωκά στο «αρχονταρίκι» μας, εντελώς απρόσμενα, εμφανίστηκε η κ. Χαρά Νικοπούλου, μια άλλη δασκάλα του γένους, ταπεινή μορφή κι αυτή, περιφρονημένη από τους ισχυρούς της γης, διότι διδάσκει στα παιδιά «αξιοπρέπεια και ελευθερία».\nΠαρ’ όλα αυτά οι εκπλήξεις δεν τελείωσαν εκεί. Ο κ. Αργυρόπουλος ανέβηκε στο βήμα. Η ομιλία άρχισε. Ο ομιλητής-αγωνιστής στην πρώτη γραμμή κατά την εισβολή του ‘74 — δεν διάβαζε κάποιο κείμενο, αλλά μιλούσε εκ βάθους καρδίας, μας κατέθετε τα βιώματά του από εκείνες τις ηρωικές στιγμές. Ύφος γλαφυρό. Λόγος μεστός και αιχμηρός. Και μόνο το παρουσιαστικό του προέδρου των βετεράνων ελλαδιτών αγωνιστών του 74’ να έβλεπε κανείς, θα καταλάβαινε ότι κρύβει πολλά στην ψυχή του. Λίγες μέρες στον πόλεμο στιγμάτισαν την ζωή του, έγιναν βίωμά του, σκιά του.\nΚατά τη διάρκεια της ομιλίας ο κ. Αργυρόπουλος έκανε αναφορά σε άγνωστα σε όλους μας πρόσωπα και μας έλεγε ότι ανάμεσά μας κυκλοφορούν ήρωες. Ενώ μιλούσε μας ανέφερε για κάποιον που όρμησε με αυτοθυσία μέσα σε βροχή από σφαίρες για να σώσει δύο βαρύτατα τραυματίες Έλληνες αξιωματικούς, τον Διοικητή του 286 ΜΤΠ Γεώργιο Μπούτο και τον Λοχαγό Γεώργιο Καμπουράκη, ο οποίος έφερε στο σώμα του 42 πληγές!! Αναφερόμενος σε αυτόν μας είπε χαρακτηριστικά: «Αυτός ο αξιωματικός ζει ανάμεσά μας, είναι στην πόλη μας, όπως και άλλοι αξιωματικοί και περνούν απαρατήρητοι, όχι όμως σήμερα… Είναι ο αξιωματικός κύριος Αλέξανδρος Φαντίδης. Σηκωθείτε κύριε Φαντίδη». Ξέσπασε καταιγιστικό χειροκρότημα. Δεν τελείωνε. Μπροστά μας είχαμε έναν μεγάλο ήρωα, που ήταν ο «άγνωστος στρατιώτης». Αυτό επανελήφθη και άλλες φορές. Ήταν συγκλονιστικό!!!\nΑξιομνημόνευτο είναι και το γεγονός της παρουσίασης ολιγόλεπτου βίντεο με ανέκδοτες φωτογραφίες, που είχε τραβήξει η κ. Ελένη Φωκά, με κίνδυνο της ζωής της, όσο βρισκόταν ακόμα στα κατεχόμενα. Είδαμε με τα μάτια μας το πώς φέρθηκαν οι βάρβαροι εισβολείς στα πολιτιστικά μας μνημεία, στις εκκλησιές μας, στα κοιμητήριά μας και όχι μόνο. Το βίντεο πλαισιωνόταν από τραγούδια σε ποίηση του «τρανού», του προτύπου κάθε εφήβου, Ευαγόρα Παλληκαρίδη. Ήταν μεγάλη τιμή για την Χριστιανική Φοιτητική Δράση το γεγονός ότι η κ. Φωκά επέλεξε να φέρει στη δημοσιότητα, σε παγκόσμια πρώτη προβολή, αυτές τις φωτογραφίες της στην εκδήλωσή μας.\nΟ ομιλητής δεν δίστασε ούτε στιγμή να παρεκκλίνει από το θέμα του για να κατακεραυνώσει τους πολιτικούς ταγούς, παλαιότερους και σύγχρονους, το ξενοκίνητο «θάψιμο» της αλήθειας, τη διαστρεβλωτική αλλοίωση της ιστορικής πραγματικότητας, για την αδράνεια και την προκλητική αδιαφορία τους για τα εθνικά και κοινωνικά ζητήματα που μαστίζουν την Ελλάδα τις τελευταίες δεκαετίες αλλά και σήμερα. Ωστόσο η αδιαμφισβήτητα πιο συναρπαστική και καθηλωτική στιγμή για όλους τους παρευρισκομένους ήρθε με το πέρας της διάλεξης, όταν οι ερωτήσεις πλήθαιναν ολοένα και περισσότερο, καθώς και όταν κλήθηκαν στο βήμα η κ. Φωκά, η κ. Νικοπούλου και ο αγωνιστής Αλέξανδρος Φαντίδης για να πουν κάποια σχόλια.\nΟλόκληρη η ομιλία ήταν εξαιρετική, απ’ την αρχή έως και το τέλος των ερωτήσεων που ακολούθησαν. Πότε πέρασαν 2:30 ώρες, δεν καταλάβαμε. Ήταν κατά πολλούς η πιο «ζωντανή» και συγκλονιστική ομιλία που έγινε στην Χριστιανική Φοιτητική Δράση, τουλάχιστον τα τελευταία χρόνια. Ομιλία διαφωτιστική για τα αναπάντητα ερωτήματά μας πάνω στο θέμα, βιωματική και αφυπνιστική. Δικαιολογημένα λοιπόν μπορούμε πλέον να πούμε ότι «όποιος δεν ήταν παρών στην ομιλία το απόγευμα της Τρίτης 30 Νοεμβρίου, έχασε…».\n« [50 χρόνια ΧΦΔ – Θεσ/νίκη] Η δράση της “Δράσεως” στο Πανεπιστήμιο\nΕκδήλωση δοξολογίας και αναβαπτισμού για τη συμπλήρωση 50 χρόνων της Χ.Φ.Δ. Θεσσαλονίκης »\nΘεία Λειτουργία και χριστουγεννιάτικη γιορτή στον Ι.Ν. Αγίου Στεφάνου ΕξοχήςΑπό την εορτή έναρξης…Βραδινή Θεία ΛειτουργίαΕορτή Λήξης 2010: Χαιρετισμοί κ. ΚαθηγητώνΑπό την εξόρμηση αγάπης στο νοσοκομείο ΑΧΕΠΑ\t3 απαντήσεις\n10.12.2010 στις 10:40\nΑπίστευτη ομιλία..! Απίστευτος ομιλητής..! Απ’ότι άκουσα η Χ.Φ.Δ. θα ετοιμάσει dvd με την ομιλία του..Αναμένουμε..\n• μέλος ΧΦΔ Θεσ/νίκης •\t11.12.2010 στις 12:56\nΕίχα την ευλογία να είμαι παρών! Ήταν σίγουρα “η πιο «ζωντανή» και συγκλονιστική ομιλία που έγινε στην Χριστιανική Φοιτητική Δράση”!\n• μέλος ΧΦΔ Θεσ/νίκης •\t28.03.2011 στις 15:14\nHταν η συγκλονιστικότερη ομιλία από όσες έχω παρακολουθήσει!! Πάνω από όλα όμως θα θυμάμαι πάντα αυτό που μου είπε η κα. Ελένη Φωκά ”πρώτα να γίνουμε εμείς καλύτεροι και έτσι θα βοηθήσουμε και τον τόπο μας”… Ιδού τα πρότυπα!\nΤο έργο της ιεραποστολής 4.828 προβολέςΤα νέα από την εκδρομή μας στην Ήπειρο 4.598 προβολέςΦωτογραφίες από τη λιτανεία του Αγίου Δημητρίου 4.536 προβολέςΑναπολώντας το γαλάζιο του Ιονίου 3.771 προβολέςΑπό τις χριστουγεννιάτικες ευχές που λάβαμε 3.463 προβολέςΠάτμος-Λειψοί-Κως 2009 3.081 προβολέςΟρθόδοξο Κονγκό: οδοιπορικό σε μια ζωντανή Ιεραποστολή 2.899 προβολέςΟ γέροντας Παΐσιος και η Νέα εποχή 2.844 προβολέςΠροσκύνημα της Χ.Φ.Δ. Θεσσαλονίκης στα πρόσφατα ανευρεθέντα λείψανα της Αγίας Κυράννας. 2.824 προβολέςΑπό την εκδρομή μας στη Φλώρινα! 2.776 προβολές\tΧάρτης ιστοχώρου | Credits | Όροι χρήσης & συμμετοχής | Twitter | Σύνδεσμοι


Όλα ανοιχτά για το μέλλον του Δέλλα - Αθλητισμός - Νέα Κρήτη\nΤώρα διαβάζετε: Όλα ανοιχτά για το μέλλον του Δέλλα\nΌλα ανοιχτά για το μέλλον του Δέλλα\nΟι ώρες που ακολουθούν είναι κρίσιμες για την ΑΕΚ. Η συντριβή από τον Ολυμπιακό απαιτεί λεπτούς χειρισμούς, αλλά ταυτόχρονα και άμεσες αποφάσεις και δράσεις, προκειμένου να διορθωθούν τα κακώς κείμενα. Παρότι επισήμως από πλευράς ΠΑΕ δεν τίθεται θέμα για τον Τραϊανό Δέλλα, η θέση του στον πάγκο της ομάδας δεν πρέπει να θεωρείται καθόλου ασφαλής. Κατ’ ορισμένους, μάλιστα, είναι εξαιρετικά επισφαλής.\nΟρισμένοι εξέλαβαν το περί διόρθωσης των λαθών, που αναφέρει η χθεσινή ανακοίνωση που εξέδωσε η ΠΑΕ, ως προάγγελο εξελίξεων στην ομάδα. Η αλήθεια είναι πως η απόσταση της διοίκησης από τον προπονητή έχει μεγαλώσει. Φημολογείται πως μετά τη συντριβή στο «Γ. Καραϊσκάκης» δεν έχει υπάρξει καν επικοινωνία ανάμεσα στις δύο πλευρές, αλλά αυτό ίσως είναι το λιγότερο.\nΟ Δέλλας φέρεται να έχει παράπονα από τη μεταγραφική πολιτική της ομάδας, καθώς συγκεκριμένες του εισηγήσεις δεν εισακούστηκαν και συμβιβάστηκε. Ωστόσο φαίνεται πως στη διοίκηση της ομάδας εκτιμούν ότι το υπάρχον δυναμικό μπορεί να αποδώσει πολύ καλύτερο ποδόσφαιρο και χρεώνουν στον προπονητή όχι τόσο την ήττα, αλλά το εύρος αυτής στο Φάληρο, όπως και τη γενικότερη εικόνα της ομάδας εκτός έδρας. Επίσης πληθαίνουν οι ψίθυροι πως ο «Κολοσσός» έχει χάσει τα… μισά αποδυτήρια, καθώς εμπιστεύεται συγκεκριμένους παίκτες και όχι άλλους, με τις μουρμούρες να εντείνονται και το κλίμα να μην είναι όπως ήταν.\nΜε ή χωρίς τον Δέλλα, η ΑΕΚ αρχίζει από σήμερα την προετοιμασία για τον αγώνα του Σαββάτου με τον Ηρακλή στο ΟΑΚΑ. Ο προπονητής της «Ένωσης» έδωσε ρεπό την Κυριακή στους ποδοσφαιριστές του για να ηρεμήσουν και θα έχει ενδιαφέρον η ομιλία του σήμερα. Όπως και αν θα υπάρξουν εξελίξεις για το δικό του μέλλον ή θα κριθεί στα προσεχή δύσκολα παιχνίδια, με Ηρακλή και Παναθηναϊκό (στη Λεωφόρο) για το πρωτάθλημα κι ενδιάμεσα για το Κύπελλο στην Ξάνθη.


Τρίτη, 01 Μαΐου 2018 09:12\nΤην έναρξη της διημερίδας τίμησαν με την παρουσία τους ο Σεβασμιότατος Μητροπολίτης κ. Παντελεήμων, ο Δήμαρχος Ηρωικής Πόλης Νάουσας κ. Νικόλαος Κουτσογιάννης, ο Πρόεδρος του Δημοτικού Συμβουλίου κ. Γιάννης Παρθενόπουλος, ο Αντιδήμαρχος Παιδείας Βέροιας κ. Γιώργος Σοφιανίδης εκπρόσωπος του Δημάρχου Βέροιας κ. Βοργιαζίδη, ο Αντιδήμαρχος Παιδείας και Αθλητισμού Δήμου Η.Π Νάουσας κ. Στέλιος Δάγγας, ο Διευθυντής Πρωτοβάθμιας Εκπαίδευσης Ημαθίας κ. Διονύσης Διαμαντόπουλος, Σχολικοί Σύμβουλοι, Διευθυντές σχολικών μονάδων και πλήθος μαθητών. Το ακροατήριο καλωσόρισε η κα Αναστασία Μαυρίδου, Διευθύντρια της Δευτεροβάθμιας Εκπαίδευσης Ημαθίας, ενώ αναγνώστηκε χαιρετισμός του Περιφερειακού Διευθυντή Α/θμιας και Β/θμιας Εκπαίδευσης Κ. Μακεδονίας.\nΠερισσότερα σε αυτή την κατηγορία: « Πανελλήνια Μαθητική Διημερίδα για τον Αριστοτέλη «Ο Αριστοτέλης στο σχολείο του σήμερα»\t« Με τον διωγμό στην ψυχή » »


ευανάγνωστο: Τετάρτη, Ιανουαρίου 09, 2013\nΠως θα προκύψουν 25.000 άτομα για διαθεσιμότητα-απόλυση\nΘέμα χρόνου είναι να καθοριστούν τα νέα οργανογράμματα όλων των υπουργείων από τα οποία θα προκύψει και ο νέος αριθμός των θέσεων των υπαλλήλων.\nΉδη έχουν καθοριστεί αυτά για τα υπουργεία Περιβάλλοντος και Διοικητικής Μεταρρύθμισης τα οποία είναι ένα δείγμα του τι θα ακολουθήσει.\nΑναρτήθηκε από evangello στις Τετάρτη, Ιανουαρίου 09, 2013\n.....οι της πτέρυγας 6 του Κορυδαλλού, γνωστή και ως πτέρυγα VIP, έχει καλές προοπτικές να εξελιχθεί στο καινούριο in στέκι της μεταπολιτευτικής κιτσογκλάμουρ ψευτομπουρζουαζίας. Όμως το νο-βακάνς της εν λόγω πτέρυγας είναι το ήμισυ της λαϊκής απαίτησης. Το θέμα δεν είναι να τους χώσουμε απλά μέσα, αλλά να σώσουμε και τίποτα από τα κλεμμένα (όσα δε φαγώθηκαν από τις ορδές των συμβούλων και από τις μανικιουρίστες της κυρα-Βίκης). Μέχρι στιγμής το μπαγιόκο που βλέπουμε να μαζεύεται από τους πρώτους θαμώνας της πτέρυγας αγγίζει το ένα κολλαριστό δισεκατομμυριάκι. Έχουμε και λέμε.Στην υπόθεση Τσοχατζόπουλου έχουμε ένα πενιχρό 20ρικάκι εκατομμύρια από ακίνητα, κινητά κι ευκίν... ε, και λογαριασμούς τραπεζών. Τσίπικα πράγματα.Στην υπόθεση Λαυρεντιάδη και Proton Bank ο λογαριασμός βγάζει περισσότερα λαβράκια.


Dennis: Ο Alonso ήξερε που ερχόταν - motornews.gr\nDennis: Ο Alonso ήξερε που ερχόταν\nΣύμφωνα με τον Ron Dennis ο Fernando Alonso γνώριζε πολύ καλά ότι η McLaren-Honda θα είχε μια εξαιρετικά δύσκολη χρονιά το 2015\nΣύμφωνα με τον Ron Dennis, ο Fernando Alonso γνώριζε πολύ καλά ότι η McLaren-Honda θα είχε μια εξαιρετικά δύσκολη χρονιά το 2015. Ο Ισπανός έφυγε από τη Ferrari στο τέλος του 2014 κι επέστρεψε στο Woking με σκοπό να κυνηγήσει τη Mercedes και τον τρίτο τίτλο. Όμως αυτή η μάχη θα καθυστερήσει λίγο ακόμα καθώς η McLaren-Honda αντιμετωπίζει προβλήματα με τον κινητήρα και προσπαθεί να τα λύσει. Η λύση τους όμως δεν είναι εύκολη καθώς οι νέες κινητήριες μονάδες είναι ιδιαίτερα περίπλοκες.\nΤο συμβόλαιο του Fernando έχει διάρκεια 3 χρόνια και δεν υπάρχουν ρήτρες απόδοσης. Από την αρχή γνώριζε ότι το 2015 θα είναι μια δοκιμαστική χρονιά. Το γνώριζε πολύ καλά, επίσης γνώριζε ότι μαζί με τη Honda θα κάνουμε μεγάλες αναβαθμίσεις. Έτσι λοιπόν όταν ήρθε στην ομάδα ήξερε. Σίγουρα είχε καλύτερες χρονιές από αυτήν που πέρασε αλλά επίσης γνωρίζει ότι τα καλύτερα χρόνια είναι μπροστά του, μαζί με τη McLaren-Honda.


ΣΥΝΕΛΗΦΘΗ ΦΟΡΤΙΟ ΠΥΡΟΜΑΧΙΚΩΝ ΚΑΘΟΔΟΝ ΓΙΑ ΣΥΡΙΑ…. – TOURKIKANEA.GR\nΣΥΝΕΛΗΦΘΗ ΦΟΡΤΙΟ ΠΥΡΟΜΑΧΙΚΩΝ ΚΑΘΟΔΟΝ ΓΙΑ ΣΥΡΙΑ….\nΠυρομαχικά βρέθηκαν σε δύο λεωφορεία στα Άδανα\nΑγνώστου ποσότητας πυρομαχικά βρέθηκαν σε δύο λεωφορεία στα Άδανα. Mε απόφαση εισαγγελέα τα λεωφορεία μεταφέρθηκαν στην αυλής της Μονάδας Ειδικών επιχειρήσεων της αστυνομίας όπου ερευνώνται από ειδικούς στην καταστροφή βομβών.\nΤα 8 άτομα που βρισκόταν στα λεωφορεία της ίδιας εταιρίας τα οποία ερευνώνται στην Μονάδα Ειδικών επιχειρήσεων της αστυνομίας Αδάνων, συνελήφθησαν. Αναφέρεται πως κατά την έρευνα που έγινε στο πορτμπαγκάζ του λεωφορείου, μεταξύ των αποσκευών βρέθηκαν και σφαίρες για πολυβόλο Bixi.\nΜετά από καταγγελία τα δύο λεωφορεία σταματήθηκαν επί της οδού Αδάνων –Γκαζιάντεπ και βρέθηκαν σε αυτά πυρομαχικά για βαριά όπλα.\nΣύμφωνα με όσα αναφέρει η Ραντικάλ, μέσα στα λεωφορεία βρέθηκαν 40 κιβώτια με πολυβόλα τύπου Bixi, πολυβόλα τύπου Ντότσκα και σφαίρες για όπλα ελεύθερου σκοπευτή.\nΣχ : Η περιοχή στην οποία βρέθηκαν στα όπλα ¨φωνάζει¨ για τον προορισμό των όπλων : Για τους κατσαπλιάδες της Συρίας….\n10 ΜΑΧΑΙΡΙΕΣ ΓΙΑ ΤΗΝ ΕΓΚΥΟ\nΣΤΟΥ ΒΟΣΠΟΡΟΥ ΤΑ ΣΤΕΝΑ…